
FRA  REDAKTIONEN 

I  vil  lægge  mærke  til  nogle  få 
ændringer  i  denne  udgave  af 
Stjernen.  Vi  har  lyttet  til  forslag 
fra  hele  verden  og  har  forenklet 
og  standardiseret  bladets  lay- 
out, således  at  det  nu  er  lettere 
at  trykke  rundt  omkring  i 
verden. 

Vi  øger  også  Børnestjernen 
med  otte  sider,  og  yderligere 
seksten  sider  får  farvetryk.  Otte 
af  disse  sider  med  farve  vil  være 
at  finde  i  Børnestjernen;  de  andre 
otte  vil  være  spredt  rundt  om  i 
bladet.  Der  vil  også  komme  far- 
ver på  indersiden  af  forsiden  og 
indersiden  af  bagsiden. 

Vi  arbejder  nu  med  kortere 
tidsfrister  og  håber  derved  at 
gøre  bladet  mere  aktuelt  frem- 
over. I  dag  tager  det  et  år,  fra  vi 
færdiggør  et  manuskript,  ril  bla- 
det udgives. 

Vi  optager  også  breve  til  re- 
daktøren og  forventer  at  indføre 
nye  rubrikker,  som  handler  om 
vores  verdensomspændende 
læserskare.  Vi  sætter  pris  på 
vores  trofaste  læsere  og  opford- 
rer jer  til  at  deltage  aktivt  ved  at 
sende  breve,  artikler  og  beret- 


ninger til  os.  (Husk  venligst 
navn,  adresse,  ward  og  stav). 
Det  er  vores  bøn,  at  vi  må  styrke 
hinanden  i  vores  samarbejde  for 
Mesterens  sag. 

Med  venlig  hilsen 

Redaktionen 


EN  VIRKELIG  GLÆDE 

Tak  for  den  høje  standard  i 
Liahona  (spansk).  Det  er  en  vir- 
kelig glæde  for  medlemmer, 
missionærer  og  undersøgere 
her  i  Columbia  og  samtidigt  et 
godt  redskab  i  missioneringen. 
Præsident  Bruce  F.  Carter 
Bogota-missionen  i  Columbia 

INSPIRERET  TIDSSKRIFT 

Jeg  værdsætter  A  Liahona 
(portugisisk)  meget  højt.  Der  er 
altid  en  artikel,  som  hjælper  mig 
til  at  klare  mine  problemer 
bedre. 

Derudover  nyder  jeg  at  læse 
om  medlemmers  oplevelser  og 
beretninger  fra  hele  verden  og 
om  ting,  som  familier  kan  gøre 
sammen  for  at  skabe  tætknytte- 
de  familier. 


Jeg  er  meget  taknemmelig  for, 
at  A  Liahona  udgives  i  mit  land. 
Jeg  ved,  at  det  i  sandhed  er  et  in- 
spireret blad.  Jeg  er  også  tak- 
nemmelig for  at  have  det  i  mit 
hjem  og  for  at  kunne  fortælle 
mine  venner  om  dets  belæ- 
ringer. 

Rosana  Cardoso  Gaertner 

Brasilien 

FINDER  EN  LØSNING 

Det  har  været  min  erfaring,  at 
hver  gang  jeg  slås  med  et  særligt 
problem,  vil  næste  måneds  ud- 
gave af  Songdo  Wi  Bot  {Den  helli- 
ges ven  på  koreansk)  have  en 
artikel,  som  kommer  med  en 
løsning. 

Disse  oplevelser  overrasker 
mig  altid  og  gør  mig  taknem- 
melig. 

Fra  første  gang  jeg  læste  Song- 
do Wi  Bot,  forstod  jeg  dens  værdi 
og  betydning,  da  jeg  læste  en  le- 
vende profets  råd  og  kærlige 
ord .  Jeg  kunne  også  læse  om  vir- 
keligt oplevede  vidnesbyrd  og 
lære  om  konkrete  principper. 
Måske  kan  man  sige,  at  skrifter- 
ne formulerer  teorien  for  ret- 
skaffen levevis,  og  Songdo  Wi  Bot 


giver  mig  mod  til  at  efterleve 
teorien. 

Nu,  hvor  jeg  venter  på  næste 
måneds  udgave  af  bladet,  læser 
jeg  igen  profetens  ord,  som  de 
stod  i  denne  måneds  udgave. 

Yune,  Kyoung  Joo 

Nosyangjin  ward, 

Seoul  West  stav 

TO  ABONNEMENTER 

Jeg  mener,  at  De  Ster  (hol- 
landsk) er  et  meget  værdifuldt 
blad.  Jeg  nyder  at  læse  artikler 
om  medlemmer  af  Kirken. 
Nogle  gange  bringer  deres  hi- 
storier et  smil  til  mine  læber,  og 
andre  gange  tårer  i  øjnene. 

Jeg  holder  især  af  konferen- 
ceudgaverne. Det  giver  mig  mu- 
lighed for  at  glædes  over  profe- 
ternes ord.  Deres  ord  hjælper  os 
til  at  blive  virkelige  Herrens  di- 
sciple. Jeg  elsker  profeten  og  ge- 
neralautoriteterne. Og  hvordan 
kunne  jeg  kende  dem,  hvis  det 
ikke  var  for  De  Sterl 

Det  er  grunden  til,  at  vi  har  to 
abonnementer  hos  os  -  et  til  mig 
og  min  kone  og  et  til  børnene. 
Caes  van  Impelen 
Vianen,  Holland 

BUDSKAB 

FRA 

DET    FØRSTE    PRÆSIDENTSKAB 


DET  DER  ER  TIL  STØRST  GAVN 


PRÆSIDENT 
EZRA  TAFT  BENSON 


Herren  forventer,  at  vi  er  missionærer,  at  vi  efterlever 
evangeliet  fuldt  ud,  samt  at  vi  bidrager  til  at  opbygge  hans  rige. 


Missionærerne  er  involveret  i  det  mest  betydningsfulde  værk  i  hele  verden  -  at  frelse  vor  himmelske  Fa- 
ders børns  sjæle.  Der  er  intet,  der  er  så  vigtigt,  så  værdifuldt,  så  rart  og  så  tilfredsstillende  for  sjælen. 
Gennem  profeten  Joseph  Smith  har  Herren  erklæret:  „Det,  der  vil  være  til  størst  gavn  for  dig,  vil  være 
at  forkynde  omvendelse  for  dette  folk,  så  du  kan  bringe  sjæle  til  mig"  (L&P  15:6). 

Som  medlemmer  af  Herrens  kirke  må  vi  tage  missionering  alvorligt.  Hvis  du  arbejder,  som  du  bør;  hvis  du  elsker 
dette  værk,  vil  du  være  engageret  i  at  frelse  menneskebørnenes  sjæle. 

Ingen  kan  læse  det  første  afsnit  i  Lære  &  Pagter  velvidende  at  Kirken  anerkender  det  som  Herrens  ord  og  så  samtidig 
undre  sig  over,  hvorfor  vi  sender  missionærer  til  alle  dele  af  verden.  Ansvaret,  og  det  er  et  stort  ansvar,  hviler  direkte 
på  Kirkens  medlemsskare,  for  Herren  siger,  at  „en  advarselsrøst  skal  gå  ud  til  alle  mennesker  gennem  mine  disciples 
mund,  som  jeg  har  udvalgt  i  disse  sidste  dage"  (L&P  1:4). 

Et  af  vore  bedste  missionsredskaber  er  det  gode  eksempel,  som  medlemmer,  der  efterlever  evangeliet,  udviser.  Det 
var  det,  Herren  mente,  da  han  sagde  til  Kirken:  „Thi  Zion  skal  tiltage  i  skønhed  og  hellighed  .  .  .  Zion  må  stå  op  og 
iføre  sig  sine  skønne  klæder"  (L&P  82 :  14) .  Herren  vil  støtte  medlemmerne  i  deres  ansvar  for  at  missionere,  hvis  de  blot 
har  tro  til  at  forsøge  at  missionere. 

Det  er  på  tide,  vi  hæver  vort  blik  og  får  en  forståelse  af  dette  værks  storhed.  Det  forventer  Herren  af  os.  Det  er  ikke 
nok  bare  at  være  medlemmer  af  Kirken  og  overvære  nadvermødet.  Det  er  godt  -  men  det  er  ikke  tilstrækkeligt.  Herren 
forventer,  at  vi  er  missionærer,  at  vi  efterlever  evangeliet  -  ja  fuldt  ud,  og  at  vi  bidrager  til  at  opbygge  hans  rige. 

Du  bliver  ikke  en  effektiv  missionær,  før  du  lærer  at  have  sympati  for  alle  vor  himmelske  Faders  børn  -  før  du  lærer 
at  elske  dem.  Mennesker  kan  mærke,  når  der  vises  dem  kærlighed.  Mange  higer  efter  kærlighed.  Når  du  viser  sympati 
for  deres  følelser,  vil  de  gengælde  denne  venlighed.  Og  du  har  fået  en  ven. 

Hvor  længe  siden  er  det,  at  du  har  inviteret  en  nabo  til  et  nadvermøde  eller  til  stavskonference  eller  ind  i  dit  hjem 
til  en  familieaften?  Hvor  længe  siden  er  det,  at  du  har  deltaget  i  en  virkelig  samtale  om  evangeliet?  Det  er  vidunderlige 
oplevelser. 

FOR  AT  FÅ  SUCCES 
MED  AT  DELE 
EVANGELIET  MED 
ANDRE,  UANSET 
OM  MAN  ER  FULDTIDS- 
MISSIONÆR  ELLER 
MEDLEMSMISSIONÆR, 


MÅ  MAN  HAVE  ET 
BRÆNDENDE 
VIDNESBYRD  OM 
DETTE  VÆRKS 
GUDDOMMELIGE 
OPRINDELSE. 


Jeg  opmuntrer  jer  ikke  kun  til  at  læse  beretningen  i 
Bibelen  om  Kristi  opstandelse,  men  også  at  læse  beretnin- 
gen i  Mormons  Bog  om  Kristi  tilsynekomst  efter  sin  op- 
standelse for  indbyggerne  i  Amerika  og  fortælle  et  ikke- 
medlem  i  din  bekendtskabskreds  om  det.  Giv  dem  eller 
lån  dem  et  eksemplar  af  Mormons  Bog,  ja,  tilmed  dit  eget 
om  nødvendigt.  Muligvis  vil  det  bringe  dem  evige  velsig- 
nelser. 

Mormons  Bog  er  det  store  samlingsmærke  og  banner, 
vi  skal  bruge  i  vor  missionering.  Den  viser,  at  Joseph 
Smith  var  en  profet.  Mormons  Bog  indeholder  Kristi  ord, 
og  dens  største  mission  er  at  føre  os  til  Kristus.  Alt  andet 
er  af  sekundær  betydning.  Det  gyldne  spørgsmål  i  forbin- 
delse med  Mormons  Bog  er:  „Ønsker  du  at  lære  mere  om 
Kristus?" 

Mormons  Bog  er  både  til  medlemmer  og  ikke-medlem- 
mer.  Kombineret  med  Herrens  And  er  Mormons  Bog  det 
bedste  redskab,  Gud  har  givet  os,  til  at  omvende  verden. 
Hvis  vi  skal  høste  mange  sjæle,  er  vi  nødt  til  at  bruge  det 
redskab,  som  Gud  har  skabt  til  opgaven  -  Mormons  Bog. 

Læsning  af  Mormons  Bog  er  en  af  de  bedste  måder, 
hvorpå  vi  kan  overbevise  os  selv  om  at  betydningen  af 
tage  på  mission.  Vi  har  brug  for  flere  missionærer .  Men  vi 
har  også  behov  for  bedre  forberedte  missionærer.  Missio- 
nærer som  kommer  fra  ward  og  grene  og  hjem,  hvor  man 
kender  og  elsker  Mormons  Bog. 

Vi  har  brug  for  missionærer,  som  har  et  brændende 
vidnesbyrd  om  Mormons  Bogs  guddommelige  oprin- 
delse, og  som  ved  Ånden  kan  udfordre  deres  undersøge- 
re til  at  læse  og  grunde  over  dens  sider,  fordi  de  med  fuld- 
kommen sikkerhed  ved,  at  Herren  ved  Helligåndens 
kraft  vil  tilkendegive  bogens  sandhed  for  deres  under- 
søgere. Vi  har  brug  for  missionærer,  som  lever  op  til  vort 
budskab. 

Giv  mig  en  ung  mand,  som  har  holdt  sig  selv  moralsk 
ren  og  som  trofast  har  overværet  sine  møder  i  Kirken.  Giv 
mig  en  ung  mand,  som  har  æret  sit  præstedømme.  Giv 
mig  en  ung  mand,  som  har  gennemført  seminar  og  som 
har  et  brændende  vidnesbyrd  om  Mormons  Bog.  Giv  mig 
en  sådan  ung  mand,  og  jeg  vil  vise  dig  en  ung  mand,  som 

kan  udføre  mirakler  for  Herren  i  missionsmarken  og  gen- 
nem hele  sit  liv. 

Husk,  at  unge  søstre  også  har  mulighed  for  at  tage  på 
fuldtidsmission.  Jeg  er  taknemmelig  over,  at  min  egen 
evige  ægtefælle  tjente  en  mission  i  Hawaii,  før  vi  blev  gift. 
Og  jeg  er  glad  for,  at  nogle  af  mine  børns  døtre  har  været 
på  mission.  Nogle  af  vore  bedste  missionærer  er  søstre. 

For  at  få  succes  med  at  dele  evangeliet  med  andre,  uan- 
set om  man  er  fuldtidsmissionær  eller  medlemsmissio- 
nær,  må  man  have  et  brændende  vidnesbyrd  om  dette 
værks  guddommelige  oprindelse.  Din  første  pligt  er  at  få 
det  vidnesbyrd  gennem  bøn,  faste,  grublen,  studium, 
gennem  anmodninger  til  Herren  om  at  give  dig  dette  vid- 
nesbyrd samt  ved  at  acceptere  de  kaldelser,  der  bliver 
givet  dig.  Du  må  vide,  at  Gud  lever;  at  Jesus  er  Kristus, 
denne  verdens  Forløser;  at  Joseph  Smith  er  en  Guds  pro- 
fet; og  at  vor  himmelske  Faders  præstedømme  og  myn- 
dighed findes  her. 

Vi  bør  alle  med  stor  glæde  og  forventning  se  frem  til  det 
at  dele  evangeliet  med  andre.  Det  virkelige  formål  med  at 
dele  evangeliet  med  andre  er  at  føre  sjæle  til  Kristus,  at 
undervise  og  døbe  vor  himmelske  Faders  børn,  således  at 
vi  kan  glædes  med  dem  (se  L&P  18:15)  i  vor  Faders  rige. 


IDEER  TIL  HJEMME  LÆRERE 


1 .  Forventer  Herren  mere  af  os  end  blot  at  vi  er  medlem- 
mer af  Kirken  og  overværer  nadvermødet? 

2.  Hvad  er  „det  bedste  redskab,  som  Gud  har  givet  os" 
til  at  omvende  verden? 

3.  Præsident  Benson  siger,  at  vi  skal  have  et  „brænden- 
de vidnesbyrd"  om  Herrens  værks  guddommelige  op- 
rindelse. Hvad  siger  han,  vi  skal  gøre  for  at  få  og  styrke  et 
sådant  vidnesbyrd? 

4.  Er  der  personlige  missioneringsoplevelser,  som  du 
eller  medlemmer  af  dine  hjemmelærerfamilier  gerne  vil 
fortælle  om? 


STJERNEN 


DEN 

VELSIGNER 

MIG 


MERRILL    BRADSHAW 


Jeg  plejede  at  spekulere  på,  om  der  var  noget  galt  med  mig, 
for  når  jeg  bad  om  Mormons  Bog,  skete  der  ikke  noget  mærkbart. 


Jeg  har  aldrig  haft  nogen  grund  til  at  tvivle  på  dem, 
som  taler  om  mirakuløse  tilkendegivelser  i  forbin- 
delse med  Mormons  Bog.  Sådanne  tildragelser  er 
bare  aldrig  indtruffet  for  mig.  Da  jeg  var  yngre,  plej- 
ede jeg  at  spekulere  på,  om  der  var  noget  galt  med 
mig,  for  når  jeg  bad  om  Mormons  Bog,  skete  der  ikke 
noget  mærkbart.  Jeg  går  ud  fra,  at  den  virkelige  årsag  til 
at  der  ikke  skete  noget  var,  at  jeg  altid  har  haft  tro  på  Mor- 
mons Bog.  Jeg  har  ganske  enkelt  følt,  at  når  jeg  engang 
forstod  alt,  hvad  der  var  at  forstå  om  Mormons  Bog,  ville 
alle  de  spørgsmål,  andre  mennesker  stiller  om  bogen, 
blive  besvaret,  og  bogen  ville  stadig  være  gyldig. 

Derfor  kan  jeg  ikke  som  så  mange  andre  sige,  at  da  jeg 
rejste  mig  efter  at  have  bedt  om  bogen,  havde  jeg  en 
brændende  følelse,  som  fortalte  mig:  „Denne  bog  er 
sand."  Jeg  accepterer  kendsgerningen,  og  jeg  mener,  at 
der  må  være  mange  i  Kirken,  som  befinder  sig  i  samme  si- 
tuation, som  jeg  gør.  Men  det  jeg  gerne  vil  understrege 
er,  at  selv  uden  en  imponerende  åndelig  manifestation, 
der  fortalte  mig,  at  Mormons  Bog  er  sand,  har  jeg  i  løbet 
af  mit  liv  tilbragt  mange  timer  med  at  studere  bogen,  dens 
fremkomst  og  de  forskellige  beviser,  der  findes  for  dens 
sandhed.  Jeg  hævder  ikke,  at  jeg  har  overvejet  samtlige 
de  spørgsmål,  som  foruroliger  nogle  mennesker,  men  jeg 
har  en  enkel  opfattelse  af,  at  når  vi  ved  alt,  hvad  der  kan 
siges  om  bogen,  vil  den  stadig  være  et  solidt  anker  for 


vores  tro,  således  som  den  altid  har  været  for  mig.  Det  jeg 
forsøger  at  sige  er,  at  selv  uden  et  spektakulært  vidnes- 
byrd, velsigner  bogen  stadig  min  familie  og  mig  meget. 

Lad  mig  komme  med  nogle  eksempler  på,  hvordan  den 
har  velsignet  mig. 

1.  Da  jeg  tog  på  mission  til  Schweiz  i  1950,  havde  jeg  i 
alt  haft  tre  års  undervisning  i  tysk  i  high  school  og  på 
universitetet.  Jeg  mente,  at  jeg  var  godt  forberedt  til  at 
blive  missionær,  selv  om  jeg  på  det  tidspunkt  ikke  havde 
læst  hele  Mormons  Bog.  Men  jeg  blev  overvældet,  da  jeg 
hørte  schweizernes  hverdagssprog  og  deres  forskellige 
dialekter.  Det  var  meget  vanskeligt  for  mig  at  anvende 
det,  jeg  havde  lært.  Min  kammerat  og  jeg  læste  en  time 
hver  morgen  højt  for  hinanden  af  Max  Zimmers  tyske 
oversættelse  af  Mormons  Bog.  Den  var  skrevet  med  go- 
tisk skrift.  I  begyndelsen  var  det  vanskeligt,  men  ved  at 
læse  Mormons  Bog  på  tysk  kom  sprogets  rytme  lettere, 
og  snart  kunne  jeg  bedre  tale  med  folk. 

Læsningen  tidligt  om  morgenen  førte  mig  også  gen- 
nem Esajas-kapitlerne  i  2  Nephi,  som  kan  være  vanskeli- 
ge at  forstå.  Herved  stiftede  jeg  bekendtskab  med  Esajas' 
fængslende  og  smukke  poesi,  med  hans  åbenbaring  om 
menneskehedens  historie  og  med  hans  store  bekymring 
for  de  fattige  og  enkerne.  Det  indledte  et  livslangt  studi- 
um af  Esajas'  bog,  hvilket  mange  gange  har  været  en  vel- 
signelse i  tider  med  behov  for  åndelighed  eller  i  tider  med 

åndelige  højdepunkter.  Denne  gennemgang  af  Mor- 
mons Bog  viste  mig  den  måde,  profeterne  sætter  tingene 
i  vores  liv  i  perspektiv  på.  En  måde  som  giver  dem  deres 
sande  betydning  i  evigheden.  Disse  indblik  har  vedva- 
rende beriget  min  forståelse  af  evangeliet,  frelsesplanen, 
mine  værdier  og  mål  samt  meningen  med  mit  liv.  Alt 
dette  begyndte  med  den  time,  som  min  kammerat  og  jeg 
tidligt  om  morgenen  tilbragte  sammen  med  at  læse  op  fra 
Mormons  Bog  på  et  kvistværelse  i  Bern  i  Schweiz.  Det  var 
ikke  kun  en  forståelse  for  sproget,  denne  oplevelse  gav 
mig  men  også  en  begyndende  forståelse  af  skønheden  og 
betydningen  af  skriften. 

2.  For  nogle  år  siden  deltog  jeg  på  Brigham  Young  Uni- 
versity  i  et  seminar,  som  skulle  forberede  lærerne  til  at 
undervise  førsteårseleverne  i  Mormons  Bog.  I  den  perio- 
de på  seks  uger  læste  jeg  hele  Mormons  Bog  to  gange,  no- 
terede og  grundede  over  betydningsfulde  punkter  un- 
dervejs og  nød  særligt  skønne  passager  og  lærdomme. 
Det  var  endnu  et  skridt  videre  i  udviklingen  af  min  kær- 
lighed til  denne  bog.  Jeg  kom  den  meget  nærmere  og 
kunne  forfølge  emner  og  temaer,  som  fangede  min  inte- 
resse. Igen  kunne  jeg  ikke  sige,  at  jeg  havde  modtaget 
nogen  særlig  tilkendegivelse  eller  noget  vidnesbyrd.  Det 
er  ikke  en  del  af  mit  forhold  til  bogen.  Jeg  opnåede  snare- 
re en  øget  fornemmelse  af  skønheden  i  dens  budskab  og 
af  betydningen  af  dens  advarsler  til  menneskene  i  vor  tid. 
Denne  fornemmelse  forstærkedes,  mens  jeg  underviste  i 
Mormons  Bog  i  seniorklassen.  Jeg  er  nået  dertil,  hvor  jeg 
identificerer  mig  med  de  problemer,  mænd  som  Alma  og 
Mormon  havde,  og  til  at  forstå  deres  store  bekymring  for 


personer  som  mig.  Jeg  har  lært,  at  mange  af  detaljerne, 
som  kritikere  af  bogen  protesterer  imod,  er  uden  betyd- 
ning i  sammenligning  med  den  storslåede  og  intense 
kærlighed,  som  Kristus  viste  ved  at  bevare  bogen,  såle- 
des at  vi  kunne  have  den  som  en  hjælp. 

3.  Vi  har  tit  læst  i  skriften  i  vores  familie  -  jeg  gør  ikke 
krav  på  at  vi  læser  i  den  så  regelmæssigt,  som  vi  opmun- 
tres til,  men  sandsynligvis  har  vi  tilbragt  mere  end  halv- 
delen af  den  tid,  som  vi  sammen  har  læst  i  skrifterne,  med 
at  læse  Mormons  Bog.  Vi  har  virkelig  nydt  de  stunder.  De 
ældste  børn  har  gode  minder  om  dem.  De  fem  missionæ- 
rer, der  er  udgået  fra  vores  familie,  har  været  forberedt  på 
omtrent  samme  måde,  som  jeg  blev  forberedt:  De  accep- 
terede bogen  som  sand,  selv  om  de  ikke  havde  læst  hele 
bogen  mange  gange  eller  havde  fået  et  dramatisk  vidnes- 
byrd om  den.  Og  alligevel  er  Mormons  Bog,  selv  uden 
spektakulære  åndelige  oplevelser,  et  anker  for  vores  fa- 
milie, for  vores  tro  og  for  hele  vores  måde  at  leve  på.  Mor- 
mons Bog  er  vor  religions  slutsten,  og  den  giver  religio- 
nen mening.  Når  jeg  tænker  på  Mormons  Bogs  betyd- 
ning for  os,  spekulerer  jeg  på,  om  nogen  tilkendegivelse 
kan  være  mere  betydningsfuld  end  det. 

Helligånden  er  ikke  altid  tydelig  eller  direkte  i  sine  på- 
virkninger af  os .  Men  ved  små  ting  gennem  et  helt  liv  ska- 
ber han  en  grundvold,  hvorpå  vi  kan  bygge  en  god  og  lyk- 
kelig tilværelse,  en  tilværelse,  der  er  produktiv  og  fast 
forankret  i  Guds  rige  på  jorden.  Mormons  Bog  er  for  mig 
en  del  af  denne  grundvold,  og  dens  betydning  for  mig 
øges  hele  tiden.  Jeg  er  Herren  taknemmelig  for  dens  vel- 
signelser. □ 

DU  KAN  GØRE 
HELE  FORSKELLEN 


JANET    THOMAS 


Sue  Keller  følger  ikke  mængden  -  hun  leder  den. 


På  Sue  Kellers  værelse  hænger  et  skilt,  som 
siger:  „Du  kan  gøre  hele  forskellen".  Hun 
hørte  første  gang  vendingen  i  en  tale,  og  hun 
føjede  den  til  sin  samling  af  fotografier  og  pla- 
kater på  væggen. 

Men  Sue  har  gjort  mere  end  blot  at  hænge  dette  skilt 
op.  Hun  er  et  levende  eksempel  på,  hvordan  en  person 
kan  udgøre  hele  forskellen.  Sue  Keller  var  elevrådsfor- 
mand på  sin  skole,  Mount  Si  High  School  i  North  Bend  i 
Washington,  anfører  på  skolens  hold  i  volleyball  og  ba- 
sketball samt  præsidentinde  i  sin  seminarklasse.  Sue 
ledte  de  andre  elever  i  nogle  store  projekter  -  en  talentaf- 
ten samt  maling  af  skolen  -  som  gjorde  deres  sidste  år  i 
high  school  uforglemmelig. 

Sue  har  ikke  altid  været  leder.  Hun  har  lært  af  sine  fejl- 
tagelser og  trængsler.  Da  Sue  voksede  op,  var  hun  blot  en 
i  mængden,  indtil  mængden  begyndte  at  bevæge  sig  i  en 
retning,  hun  ikke  brød  sig  om.  Hendes  opvækst  i  Kirken 
gav  hende  et  livssyn,  der  var  anderledes  end  hendes  ven- 
ners. 

„Det  andet  år,  jeg  gik  i  high  school,  begyndte  mine  ven- 
ner at  lave  forfærdelige  ting,  som  fik  mig  til  at  græde  over 
dem.  Jeg  havde  lyst  til  at  gå  hen  til  dem,  ryste  dem  og 
spørge:  ,Hvad  er  det,  du  gør?'  men  det  kunne  jeg  jo  ikke. 
Det  var  frustrerende.  Jeg  sagde  til  mig  selv:  ,Sue,  du  be- 
høver ikke  gøre  sådan  noget.'" 

Det  var  dengang,  hun  bestemte  sig  til  at  træffe  sine 
egne  valg  og  om  muligt  også  føre  sine  venner  på  rette  vej . 


Hendes  biskop,  Allen  Dance  fra  wardet  i  Snoqualmie  Val- 
ley, lagde  mærke  til  hendes  evne  til  at  øve  en  god  indfly- 
delse på  hendes  venner.  „Sue  har  altid  stræbt  efter  det 
gode.  Hun  har  styrket  de  svage  i  vores  ward  og  i  skolen. 
Sue  har  altid  ydet  en  ekstra  indsats  for  at  være  ven  med 
personer,  som  har  brug  for  en  ven.  Andre  er  blevet  velsig- 
net som  følge  af  hendes  eksempel." 

At  udgøre  forskellen  kræver  undertiden  kun,  at  man 
åbner  munden.  For  nogle  år  siden  sagde  Sue  ved  begyn- 
delsen af  pigernes  basketballsæson:  „Lad  os  begynde 
med  en  bøn. "  De  andre  fulgte  hendes  forslag  før  den  før- 
ste kamp,  og  det  blev  en  tradition.  „Jeg  bad  altid  før  alle 
kampe.  Nogle  gange  spurgte  jeg:  ,Er  der  ikke  en  anden, 
der  vil  bede  i  dag?'  Etpar  gange  gjorde  en  anden  det.  Men 
for  det  meste  stod  holdet  afventende  rundt  om  mig  og 
sagde:  ,Sue,  gør  det  nu.' " 

Ved  valget  til  formand  for  elevrådet  introducerede  Sue 
temaet:  „Stræb  efter  det  bedste  i  dig."  Som  det  kan  for- 
ventes af  teenagere,  var  der  nogle,  som  begyndte  at  lave 
grin  med  temaet.  Men  Sue  holdt  ud  og  brugte  temaet  til 
alle  skoleaktiviteter  hele  året,  og  langsomt  forsvandt  dril- 
leriet. Skoleinspektøren  kommenterede:  „Der  er  altid 
dem,  som  tager  noget  der  er  positivt  og  forsøger  at  lave 
grin  med  det.  Når  nogle  forsøgte  at  lave  grin  med  temaet, 
var  Sue  i  stand  til  at  overvinde  det  alene  ved  sin  behageli- 
ge indstilling,  ved  ikke  at  tage  sig  selv  for  højtideligt  eller 
ved  ikke  at  blive  aggressiv.  Temaet  blev  accepteret  af  ele- 
verne og  blev  deres  motto  det  år." 

Et  af  projekterne,  som  eleverne  på  Mount  Si  virkelig 
måtte  knokle  for  at  fuldføre,  var  malingen  af  skolens 
gange.  Det  var  et  enormt  projekt,  men  Sue  og  de  andre  i 
elevrådet  mente,  at  det  kunne  gøres .  Det  var  nødvendigt, 
at  der  kom  mere  end  200  elever  og  hjalp  til  ved  hver  del  af 
projektet  -  forberedelsen  af  væggene,  grundingen,  der- 
efter selve  malingen  og  til  sidst  en  kant  i  en  anden  farve. 

Viceinspektøren  fortæller:  „Jeg  var  til  stede  ved  det  før- 
ste møde,  og  jeg  vidste  med  det  samme,  at  det  ville  lykkes 
for  dem,  fordi  Sue  var  forberedt  og  parat  til  at  begynde.  I 
en  notesbog  havde  hun  inspirerende  citater  og  en  liste 
over,  hvad  der  skulle  gøres,  og  en  plan  for  hver  del.  Og 
hun  havde  inviteret  alle  de  rigtige  personer  til  mødet.  Sue 
havde  indbudt  nogle  elever,  som  hun  anså  for  ledere. 
Hun  havde  indbudt  én  fra  skolens  vedligeholdelsesstab. 
Hun  sørgede  for,  at  jeg  var  der.  Hun  forstod  at  organi- 
sere." 

Den  store  måleopgave  blev  en  succes,  men  ikke  før  Sue 
håndterede  et  par  kriser  i  sidste  øjeblik.  Projektet  var  be- 
regnet til  at  vare  fire  dage.  Den  første  dag  var  det  klart  og 
strålende  solskinsvejr.  Dage  med  solskin  var  usædvanli- 
ge på  den  tid  af  året.  „Pludselig  gik  der  panik  i  mig, "  for- 
talte Sue.  „Hvem  havde  lyst  til  at  male  skolen  på  så  dejlig 
en  dag?" 

Men  eleverne  kom  -  lige  i  tide  til  den  anden  krise.  Væg- 
gene var  blevet  forberedt,  og  nu  var  det  tid  at  påføre  grun- 
der. Da  mere  end  100  elever  stod  parat  til  at  male,  kom 
skolens  pedel  farende  hen  til  Sue  og  viste  hende  etiketten 
fra  en  af  dåserne .  Den  brændbare  grunder  måtte  kun  bru- 
ges i  godt  ventilerede  områder.  De  åbnede  hver  eneste 
vindue  og  dør,  lukkede  af  for  elektriciteten  for  at  undgå 
gnister  og  tildækkede  alle  de  elektriske  kontakter.  I  mel- 
lemtiden havde  Sue  trukket  sig  tilbage  for  at  bede  om 

KIRKEN  ER  EN  AF 
SUES  STØRSTE  KILDER 
TIL  VEJLEDNING  OG 
TRØST. 

yderligere  hjælp.  „Jeg  fandt  et  tomt  rum  og  lagde  mig  på 
knæ. "  Alt  gik  glat,  faren  blev  undgået  og  gruppen  havde 
det  sjovt.  Det  var  hårdt,  men  samtidig  virkelig  sjovt. 

Eleverne  følte  under  Sues  ledelse  en  ny  stolthed  ved 
deres  skole.  De  havde  malet  skolens  gange  i  en  lysegrå 
farve  med  en  rødbrun  kant.  Hvis  der  var  nogen  nu,  der 
blot  tænkte  på  at  skrive  eller  på  anden  måde  ødelægge 
væggene,  blev  de  advaret  af  de  andre  elever:  „Lad  være! 
Jeg  malede  denne  væg,  og  ingen  slipper  godt  fra  at  skrive 
på  den." 

Der  var  også  talentaftenen,  hvor  elever,  som  enten  spil- 
lede på  klaver  eller  kunne  synge,  danse  eller  optræde,  for 
første  gang  blev  anerkendt.  „Det  dejlige  er,"  sagde  Sue, 
„at  vi  har  disse  meget  talentfulde  elever,  og  de  får  aldrig 
nogen  anerkendelse,  sådan  som  dem  der  dyrker  sport 
får.  Det  var  vores  hensigt.  Personer,  som  man  ellers  ald- 
rig hørte  om,  var  begejstrede  for  at  deltage  i  forestillin- 
gen. Vi  optrådte  en  gang  for  eleverne  og  en  anden  gang 
for  forældrene." 

Så  var  der  dengang,  hvor  en  dreng  slog  op  med  sin  før- 
ste veninde,  eller  da  en  af  stjernespillerne  blev  smidt  af 
holdet  i  softball  på  grund  af  spiritus.  Skoleinspektøren 
fortæller,  at  hver  gang  var  Sue  der  for  at  hjælpe.  „Jeg  har 
set  hende  hjælpe  og  opmuntre  drenge  og  piger  i  alle 
aldre. 

Hun  lægger  sin  arm  om  dem,  når  hun  ved,  at  de  har  en 
dårlig  dag.  Hun  følger  dem  ned  af  gangen,  taler  med  dem 
og  opmuntrer  dem.  At  elevrådsformanden  gør  det  for  dig 
er  en  meget  betydningsfuld  oplevelse  for  mange  af  vores 
elever.  Sue  arbejder  meget  fint  med  mennesker  på  to- 
mandshånd." 

Men  hvorfra  henter  Sue  styrke  og  beslutsomhed  til  at 
blive  ved  med  at  stå  frem  og  udgøre  forskellen  i  andres 


„SUE  HAR  ALTID  YDET 
EN  EKSTRA  INDSATS 
FOR  AT  VÆRE  VEN 
MED  PERSONER,  SOM 
HAR  BRUG  FOR  EN 
VEN.  ANDRE  ER 
BLEVET  VELSIGNET 
SOM  FØLGE  AF 
HENDES  EKSEMPEL." 

AT  UNDERVISE  SINE 
VENNER  I  EVANGELIET, 
OPMUNTRE  SINE 
KLASSEKAMMERATER 
MED  GODE  PROJEKTER 
OG  LYTTE  TIL  RÅD  OG 
VEJLEDNING  FRA  SINE 
FORÆLDRE  ER  ALT 
SAMMEN  NOGET,  SOM 
SUE  KELLER  HAR 
LÆRT  KAN  GØRE  EN 
FORSKEL. 


liv?  „Min  mor  er  en  af  mine  bedste  venner,"  sagde  Sue. 
„Efter  de  sværeste  dage  kan  jeg  fortælle  hende  alt.  Hun 
har  svarene.  Hun  foreslår  ting,  jeg  kan  gøre  ved  proble- 
mer i  skolen  eller  med  drenge.  Det  gør  jeg  så,  og  det  vir- 
ker. Hvis  jeg  ikke  havde  hendes  og  min  fars  støtte,  vidste 
jeg  ikke,  hvad  jeg  skulle  gøre."  Sue  får  også  gode  råd  og 
støtte  fra  andre  i  familien. 

Kirken  er  en  af  Sues  største  kilder  til  vejledning  og 
trøst.  Ved  en  ungdomskonference  udfordrede  biskoppen 
alle  de  unge  til  at  bede  om  bekræftelse  på,  at  Kirken  var 
sand,  også  selv  om  de  allerede  havde  et  vidnesbyrd. 

Sue  tog  imod  udfordringen,  selv  om  hun  havde  nogle 
betænkeligheder.  „Jeg  syntes  ikke,  jeg  behøvede  at  spør- 
ge, for  jeg  ved  at  Kirken  er  sand.  Men  jeg  ville  gerne  for- 
tælle mine  venner  om  mit  vidnesbyrd,  før  jeg  var  færdig 
med  high  school.  Nogle  gange  driller  de  mig  fordi  jeg  er 
mormon." 

Sue  bad,  men  svaret  kom  ikke  rigtig.  Så  en  dag  var  hun 
sammen  med  nogle  venner,  og  pludselig  var  hun  midt  i 
en  alvorlig  samtale  om  Kirken  med  en  af  dem.  Veninden 
spurgte:  „Hvordan  ved  du,  at  det  er  sandt,  Sue?" 

„Lige  med  et  forstod  jeg,  at  vor  himmelske  Fader  gav 
mig  en  mulighed  for  at  sige,  at  jeg  ved  at  Kirken  er  sand. 
Her  stod  jeg  og  bar  mit  vidnesbyrd  og  fortalte  hende,  at 


dette  er  sandheden.  Jeg  forstod  ikke  før  om  aftenen,  at 
min  bøn  var  blevet  besvaret. " 

Veninden  spurgte  derpå,  om  hun  kunne  følges  med  fa- 
milien Keller  i  kirke.  Snart  deltog  hun  i  seminar  med  Sue 
og  modtog  missionærlektierne.  „Det  har  været  vidun- 
derligt," sagde  Sue.  „Det  har  jeg  aldrig  prøvet  med  en 
veninde  før."  Sue  Keller  er  blot  en  pige,  men  hun  er  én, 
som  har  gjort  hele  forskellen.  Hendes  far,  Ward  Keller, 
forsøger  at  forklare,  hvor  enestående  Sue  er.  „Hun  er 
noget  helt  særligt,  og  jeg  ved  faktisk  ikke,  hvordan  hun  er 
blevet  det. "  Men  i  virkeligheden  ved  han  det.  Når  han  be- 
skriver sin  datter,  nævner  han  den  egenskab,  som  har 
gjort,  at  hun  gør  hele  forskellen.  „Hun  har  været  et  eks- 
empel for  sine  jævnaldrende.  Hun  har  fortalt  om  sine 
standarder  og  sin  tro,  og  hun  har  efterlevet  dem."  □ 

Der  er  andre  i  denne  verden,  der  som  Sue  Keller  har  udgjort 
hele  forskellen  ved  at  efterleve  evangeliets  standarder.  Uanset 
om  I  er  unge  eller  gamle,  vil  vi  gerne  fortælle  vore  læsere  om  jeres 
oplevelser.  Hvis  du  kender  nogen,  som  har  udgjort  hele  forskel- 
len ved  den  måde,  de  lever  på,  vil  vi  meget  gerne  høre  om  dem. 
Send  dit  brev  til  International  Magazines,  50  East  North  Temp- 
le  Street,  25thfloor,  Salt  Lake  City,  Utah,  USA  84150.  Husk 
også  at  skrive  dit  navn  og  din  adresse.  Tak. 

Nu  er  det  lidt  over  et  år  siden,  mine  forældre  og  jeg  sluttede  os  til  Kirken,  og  det  har  ikke 
været  en  let  tid  for  os. 
Vi  blev  undervist  af  to  af  de  dygtigste  missionærer  der  findes  og  fik  et  stærkt  vidnes- 
byrd. Men  da  vi  bestemte  os  for  at  blive  døbt,  fortalte  andre  mennesker  os,  at  vi  ville 
være  fortabt  og  ende  i  helvede.  Vi  fik  at  vide,  at  vi  ikke  duede.  Vi  blev  forfulgt  en  hel  del. 

Jeg  mistede  alle  mine  venner  fra  den  gamle  kirke,  hvor  jeg  var  kommet  i  elleve  år.  Jeg  havde  babysit- 
tet meget,  og  da  jeg  skiftede  kirke,  fortalte  forældrene  til  de  børn,  som  jeg  plejede  at  passe,  at  de  aldrig 
mere  ville  bruge  mig  til  at  passe  børn,  at  jeg  havde  en  dårlig  indflydelse,  og  at  de  aldrig  mere  ønskede 
mig  i  deres  hjem. 

Det  sårede  mig  altsammen  meget.  Jeg  blev  generet  i  skolen,  og  når  jeg  kom  hjem,  ville  der  i  posten 
ligge  brochurer  mod  Kirken,  og  over  telefonen  kom  der  trusler. 

Truslerne  fik  os  næsten  til  at  udsætte  vores  dåb.  Da  min  far  fik  en  trussel  samme  dag,  som  vi  skulle 
døbes,  var  han  lige  ved  at  aflyse  dåben.  Men  vi  gennemførte  dåben. 

Og  ved  I  hvad?  Jeg  er  virkelig  glad  for,  at  vi  gjorde  det.  Jeg  sagde  til  min  mor,  at  jeg  var  ligeglad  med, 
om  jeg  mistede  alle  mine  venner.  Ja,  det  gjorde  meget  ondt,  men  jeg  vidste,  at  Jesus  Kristus  var  død 
for  mine  synder.  Han  var  blevet  slået,  spyttet  på  og  stukket  med  et  spyd,  og  han  havde  fået  torne  sat 
på  sit  hoved.  I  sammenligning  med  det  var  mine  problemer  ikke  så  slemme. 

Jeg  bliver  stadig  kritiseret  for  at  have  sluttet  mig  til  Kirken,  men  Jesus  Kristus  har  hjulpet  mig  med 
at  klare  det.  Jeg  har  fået  alle  mine  babysitterjob  tilbage,  og  vi  får  ikke  længere  trusler.  Jeg  har  fundet 
virkelig  dejlige  venner  i  mit  ward,  hvor  der  blandt  medlemmerne  er  stor  kærlighed,  venskab  og  inte- 
resse for  hinanden.  Jeg  ville  gå  gennem  alle  trængslerne  igen,  ja  mere  endda.  Jeg  takker  min  himmel- 
ske Fader  mange  gange  for  at  have  ført  mig  ind  i  den  sande  kirke.  □ 

Nyheden  var  hjerteknusende.  Lægerne  oplyste  familien  om,  at  deres  far 
havde  kræft  og  højst  ville  leve  nogle  få  måneder.  Lægevidenskaben 
kunne  ikke  gøre  mere. 
En  af  de  sørgende  sønner  var  ingeniør  med  speciale  i  atomenergi, 
ekspert  i  hvad  mennesker  kan  udføre  gennem  teknologiens  mirakler.  Men  i  denne 
situation  var  teknologien  hjælpeløs. 

Efter  bøn  og  faste  dannede  Richard  Scott  og  hans  fire  brødre  en  kreds  og  gav  deres 
far  en  præstedømmevelsignelse,  hvori  han  blev  lovet  fuldstændig  helbredelse .  Velsig- 
nelsen blev  opfyldt. 

Ældste  Richard  G.  Scott,  en  tidligere  atomingeniør  og  nu  medlem  af  De  Tolv  Apost- 
les Kvorum,  har  set  store  kræfter  i  udfoldelse  -  både  menneskets  og  Guds.  Han 
respekterer  begge  former  for  kraft.  Men  menneskets  kraft  er  begrænset;  Guds  er 
ubegrænset. 

„Jeg  kan  ikke  fatte  (Herrens)  magt,  majestæt  og  fuldkommenhed,"  fortalte  han 
Kirken  i  sin  første  tale  som  medlem  af  De  Tolvs  Kvorum.  „Men  jeg  forstår  noget  om 
hans  kærlighed,  følelser  og  barmhjertighed. 

Der  findes  ikke  den  byrde,  han  ikke  kan  lette. 

Der  findes  ikke  det  hjerte,  han  ikke  kan  rense  og  fylde  med  glæde. 

Der  findes  ikke  det  liv,  han  ikke  kan  lutre  og  genoprette,  når  man  er  lydig  mod  hans 
lærdomme"  (Stjernen,  januar  1989,  s.  65). 

I  årenes  løb  har  Richard  G.  Scott  arbejdet  med  den  mest  avancerede  teknologi,  og 
hans  tro  på  Herren  er  hele  tiden  blevet  styrket.  Han  blev  medlem  af  De  Tolvs  Kvorum 
med  en  urokkelig  kærlighed  til  sin  „fuldkomne  ven  -  vor  Frelser  og  Forløser,  Jesus 
Kristus"  og  til  en  anden  „dyrebar  ven"  -  Mormons  Bog  (ibid.) 

Richard  blev  født  den  7.  november  1928  i  Pocatello  i  Idaho  og  voksede  op  i  Washing- 
ton D.C.  Han  blev  tidligt  interesseret  i  naturvidenskab.  Hans  forældre  Kenneth  Leroy 
og  Mary  Eliza  Whittle  Scott  opmuntrede  ham  og  hans  brødre  til  at  undersøge  alt  -  til 
at  eksperimentere  med  mekanik,  finde  ud  af  hvordan  det  fungerede,  bygge  og  repare- 
re det.  De  overlod  det  endda  til  drengene  at  reparere  familiens  bil.  Han  smiler:  „En 
gang  satte  vi  for  sjov  en  togfløjte  på  udstødningsrøret!" 


„JEG  KAN  IKKE  FATTE 
(HERRENS)  MAGT, 
MAJESTÆT  OG 
FULDKOMMENHED. 
MEN  JEG  FORSTAR 
NOGET  OM  HANS 
KÆRLIGHED, 
FØLELSER  OG 
BARMHJERTIGHED." 

Hans  far  var  ikke  medlem  af  Kirken,  og  hans  mor  var 
ikke  aktiv.  Men  de  var  principfaste  og  meget  retskafne. 
Richard  var  en  udadvendt  ung  mand.  Han  var  klassepræ- 
sident i  high  school,  spillede  klarinet  i  skoleorkestret  og 
var  tamburmajor  i  skolens  tamburkorps. 

Men  stadig  følte  han,  at  der  manglede  noget  i  hans  liv. 
Tilskyndet  af  biskopper  og  hjemmelærere  kom  Richard 
til  Kirkens  møder  og  aktiviteter,  „selv  om  det  til  tider  var 
modvilligt."  Af  en  eller  anden  grund  syntes  han  somme- 
tider, at  han  stod  ved  sidelinien  og  kiggede  ind.  Det 
samme  gjaldt  skolen;  selv  om  ældste  Scott  klarede  sig 
meget  fint  og  var  vellidt,  så  manglede  han  selvtillid  både 
socialt  og  i  sport,  og  tit  følte  han  sig  alene. 

Det  var  ikke  før  ældste  Scott  kom  på  mission,  at  han  op- 
dagede det,  der  kunne  have  fjernet  disse  følelser.  „Den 
større  forståelse  af  evangeliet,  der  udsprang  af  et  bræn- 
dende ønske  om  at  dele  evangeliet  med  andre,  fyldte  en- 
somhedens tomrum,"  sagde  han.  „Jeg  begyndte  at  for- 
stå, at  disse  følelser  ikke  behøvede  at  eksistere  i  mit  liv, 
hvis  jeg  virkelig  havde  forstået  evangeliet." 

Ezra  Taft  Benson,  som  dengang  var  medlem  af  De  Tolvs 
Kvorum  og  USAs  landbrugsminister,  var  familien  Scotts 
stavspræsident  i  Washington  D.C.  Richards  far  arbejde- 
de for  ham  som  vicelandbrugsminister.  Præsident  Ben- 
sons  eksempel  -  „hans  retskaffenhed,  trofasthed  og 
store  evner  til  at  forsvare  principper  -  gjorde  et  dybt  ind- 
tryk på  min  far,"  fortæller  ældste  Scott.  „Efterhånden 
som  de  fik  et  nærmere  forhold  til  hinanden,  fik  præsident 
Benson  stor  indflydelse  på  min  fars  omvendelse."  Da  Ri- 
chards far  blev  døbt,  bad  han  præsident  Benson  bekræfte 
sig  som  medlem  af  Kirken.  Ældste  Scotts  forældre  virke- 
de senere  mere  end  ti  år  i  templet  i  Washington  D.C, 
hvor  Kenneth  Scott  var  besegler. 

Som  teenager  var  Richard  fast  besluttet  på  selv  at  tjene 
penge  til  sin  uddannelse.  Han  viste  en  usædvanlig  op- 
findsomhed i  denne  opgave.  En  sommer  arbejdede  han 
på  en  østersbåd  ud  for  USAs  østkyst.  En  anden  sommer 
fældede  han  træer  for  skovvæsenet  i  Utah;  han  reparere- 
de også  jernbanevogne. 

En  sommer  nogle  år  senere  fik  Richard  Scott  afslag  på  et 
arbejde  ved  et  hotel  i  en  af  Utahs  nationalparker,  fordi 
alle  stillingerne  var  besat.  Han  gemte  brevet  med  afslaget 
væk  uden  at  fortælle  noget  til  nogen  og  rejste  til  Utah.  Da 


PÅ  DETTE  FAMILIEPORTRÆT 
FRA  JULEN  1  987  SIDDER 
ÆLDSTE  OG  SØSTER  SCOTT 
OMGIVET  AF  DERES  BØRN  OG 
BØRNEBØRN.  TIL  VENSTRE  SES 
DATTEREN  LINDA  OG  HENDES 
MAND,  MONTE  MICKLE, 
OG  DERES  TRE  BØRN 

(FRA  VENSTRE)  DEVON, 
CLINTON  OG  EMILY.  BAG 
ÆLDSTE  OG  SØSTER  SCOTT 
STÅR  DERES  TRE  SØNNER 
(FRA  VENSTRE)  KENNETH, 
MICHAEL  OG  DAVID. 
SIDDENDE  TIL  HØJRE, 
DERES  DATTER  MARY  LEE. 


Richard  havde  rejst  tværs  over  USA,  ejede  han  kun  tre 
cents. 

„Fik  du  ikke  vores  brev?"  spurgte  hoteldirektøren. 

„Jo,"  svarede  Richard,  „men  jeg  vil  gerne  arbejde  alli- 
gevel. Er  der  en  ledig  stilling  som  portier?"  Manden  lo 
vantro.  Med  lidt  lavere  forventninger  spurgte  Richard: 
„Hvad  med  piccolo?"  Ingen  ledige  stillinger.  „Godt," 
sagde  Richard,  „jeg  vasker  op!" 

„Glem  det,"  sagde  manden.  „Vi  har  intet  ledigt." 

Med  tre  cents  i  lommen  var  Richard  desperat.  „Jeg  vil 
vaske  op  i  to  uger, "  sagde  han,  „  og  hvis  du  ikke  synes  om 
mit  arbejde,  behøver  du  ikke  betale  mig."  I  det  mindste, 
tænkte  Richard,  ville  han  på  den  måde  have  et  sted  at  bo 
og  få  noget  at  spise.  Til  sidst  gik  manden  med  til  det. 

Richard  vaskede  op  -  men  han  gik  også  ud  i  køkkenet 
for  at  se,  om  han  kunne  hjælpe.  Da  sommeren  var  forbi, 
var  han  souschef  i  køkkenet. 

Disse  oplevelser  gav  mere  end  blot  at  forøge  hans  ud- 
dannelsesopsparing;  de  hjalp  ham  også  til  at  vokse  ånde- 
ligt. I  ledige  øjeblikke  læste  og  grundede  han  over  Mor- 
mons Bog  og  oplevede  en  stærk  åndelig  vækkelse. 

Hjemme  igen  studerede  Richard  ved  George  Washing- 
ton University  i  Washington  D.C.,  hvor  han  læste  ma- 
skinkonstruktion samt  spillede  klarinet  og  saxofon  i  et 
jazzorkester.  Da  han  nærmede  sin  endelige  eksamen,  så 
alle  hans  karriereplaner  ud  til  at  køre  på  skinner.  Men  så 
„anbragte  Herren  en  bombe  i  min  lille  verden:  Jeanene 
Watkins."  Jeanene  var  en  livlig  ung  kvinde  og  datter  af 
Utahs  senator  Arthur  V.  Watkins. 

Udviklingen  i  deres  forhold  skabte  et  problem  i  Ri- 
chards nøje  planlagte  karriereplaner.  En  aften  sagde  Jea- 
nene til  ham:  „Når  jeg  skal  giftes,  vil  det  blive  i  templet 
med  en  hjemvendt  missionær."  Han  havde  ikke  tænkt 
meget  på  en  mission,  men  med  den  form  for  motivation 
bad  han  mere  indtrængende  end  nogensinde  før  og  talte 
til  sidst  med  biskoppen  om  det. 

Kort  efter  sin  afsluttende  eksamen  rejste  han  på  missi- 
on til  Uruguay.  Jeanene  afsluttede  den  følgende  juni  sit 
studium  i  sociologi  og  rejste  næste  dag  på  mission  til  de 
nordvestlige  stater  i  USA.  Kort  efter  de  vendte  hjem,  blev 
de  gift  i  templet  i  Manti. 

På  sin  mission  fordybede  Richard  sig  i  studiet  af  Mor- 
mons Bog,  og  grundvolden  til  hans  vidnesbyrd  blev  stær- 

kere.  Han  opdagede,  at  jo  mere  han  glemte  sig  selv  og 
tjente  andre,  jo  stærkere  blev  hans  tro. 

Ved  en  lejlighed  inviterede  en  familie  ham  og  hans 
kammerat  hjem  for  at  fortælle  om  Kirkens  lære  -  med  en 
aftale  om,  at  de  ikke  skulle  forsøge  at  omvende  dem.  Da 
de  kom,  var  der  en  anden  gæst:  En  anden  kirkes  overhov- 
ed for  hele  Sydamerika!  „Han  udfordrede  os  og  modsag- 
de alt,  hvad  vi  sagde.  Jeg  var  splittet  mellem  et  forsøg  på, 
med  min  begrænsede  viden,  at  forsvare  min  tro  eller  at 
overholde  den  aftale,  som  vi  havde  indgået  om  ikke  at 
forsøge  at  omvende  dem.  Jeg  bestemte  mig  til  at  gøre  det 
sidste.  Men  jeg  havde  det  forfærdeligt,  da  det  var  over- 
stået, og  vi  gik  hjem.  Jeg  syntes,  at  jeg  havde  forsvaret 
Kirken  dårligt;  jeg  vidste,  at  mit  kendskab  til  evangeliet 
ikke  var,  som  det  skulle  være.  Jeg  bad  meget  den  nat." 

Næste  dag  inviterede  familien  missionærerne  tilbage. 
De  var  lidt  forlegne  over  det,  der  var  sket,  og  var  impone- 
rede over,  at  ældsterne  havde  holdt  deres  løfte,  selv  om 
den  anden  person  ikke  havde.  Nu  ønskede  familien  at 
blive  undervist.  De  blev  med  tiden  døbt. 

Før  Richard  rejste  på  mission,  havde  en  professor  på 
universitetet  forsøgt  at  overtale  ham  til  at  lade  være;  Ri- 
chard ville  ødelægge  en  lovende  karriere,  sagde  manden. 
Få  uger  efter  Richard  kom  hjem  fra  Uruguay,  blev  han  in- 
viteret til  et  interview  med  kaptajn  (senere  admiral) 
Hyman  G.  Rickover.  Der  var  tale  om  et  job  ved  et  hemme- 
ligt militærprojekt,  som  involverede  atomenergi. 

Interviewet  gik  tilsyneladende  ikke  særlig  godt  for  Ri- 
chard. Som  svar  på  et  spørgsmål,  nævnte  han  sin  missi- 
on. „Hvilken  mission?"  afkrævede  kaptajn  Rickover. 
„Og  hvad  kommer  din  mission  mig  ved?" 

Det  reagerede  Richard  på,  for  hans  mission  havde 
været  en  uvurderlig  tid  i  hans  liv.  „Alt,  der  virkelig  bety- 
der noget  for  mig,  begyndte  at  udvikle  sig  i  missionsmar- 
ken,"  sagde  han.  „Så  jeg  bestemte  mig  til  at  svare  ener- 
gisk på  alle  spørgsmål." 

Så  spurgte  kaptajnen:  „Hvad  hed  den  sidste  bog,  du 
læste?" 

„Mormons  Bog,"  svarede  Richard. 

Ved  afslutningen  af  interviewet,  og  med  en  følelse  af,  at 
han  ingen  chance  havde  for  at  få  stillingen,  rejste  Richard 
sig  for  at  gå.  „Lige  et  øjeblik,"  sagde  kaptajnen.  „Jeg  har 
prøvet  dig  for  at  se,  om  du  kunne  leve  op  til  det,  du  tror 


på.  Dette  bliver  ikke  et  let  projekt.  Vi  har  brug  for  folk, 
som  har  selvtillid."  Richard  fik  stillingen.  Han  arbejdede 
med  udviklingen  af  atomreaktoren  til  Nautilus,  den  første 
atomdrevne  undervandsbåd. 

Da  han  senere  gennemgik  nogle  personaleoptegnelser, 
fandt  han  navnet  på  den  professor,  som  havde  frarådet 
ham  at  tage  på  mission.  Nu  arbejdede  manden  under 
Richards  ledelse,  omkring  tre  niveauer  under  ham. 

Bror  Scott  arbejdede  for  admiral  Rickover  i  12  år.  1 1955 
tog  han  ved  Oak  Ridge  School  of  Reactor  Technology  i 
Tennessee  noget,  der  svarer  til  en  doktorgrad  i  atomener- 
gi. (På  grund  af  arbejdets  hemmelige  natur,  kunne  han 
ikke  få  en  doktorgrad  fra  et  universitet).  Richard  Scott 
deltog  også  i  udviklingen  af  det  første  kommercielle 
atomkraftværk  på  landjorden. 

I  disse  år  virkede  bror  Scott  som  præsident  for  et  kvo- 
rum  af  halvfjerdsere  og  som  stavssekretær.  I  en  alder  af 
37  år  blev  ældste  Scott  i  1965  kaldet  til  at  være  missions- 
præsident  i  Argentina.  Igen  måtte  han  træffe  et  valg  mel- 
lem en  mission  og  sin  karriere  -  og  han  blev  kraftigt  op- 

fordret  til  ikke  at  modtage  missionskaldelsen.  Men  igen 
var  han  ikke  i  tvivl,  selv  om  det  så  ud  til,  at  han  satte  sin 
karriere  på  spil.  Som  missionspræsident  fandt  han  påny, 
at  Mormons  Bog  var  en  konstant  kilde  til  inspiration. 
Præsident  Scott  brugte  den  i  udstrakt  grad  til  zonekonfe- 
rencer og  til  at  rådgive  missionærerne.  Han  var  en  effek- 
tiv og  forstående  missionspræsident.  En  af  hans  missio- 
nærer, Wayne  L.  Gardner,  husker,  at  han  virkede  i  et 
fjertliggende  område  og  fik  til  opgave  at  arrangere  en 
konference.  „Alt  gik  galt,"  sagde  han.  „Jeg  havde  reser- 
veret en  bygning,  hvor  vi  kunne  mødes,  men  i  sidste 
øjeblik  blev  det  annulleret.  Da  jeg  kom  til  lufthavnen  for 
at  hente  præsidenten,  kom  jeg  for  sent,  så  han  stod  og 
ventede.  Jeg  glemte  at  bede  taxachaufføren  vente  på  os, 
og  der  var  ikke  nogen  anden  taxa  i  syne.  Vi  var  strandet. 

Selv  om  jeg  kunne  se  fortvivlelsen  i  præsidentens  øjne, 
lagde  han  sin  arm  omkring  mig  og  fortalte  mig,  at  han  el- 
skede mig.  Præsident  Scott  var  tålmodig  og  forstående. 
Jeg  håber,  at  jeg  aldrig  glemmer  den  lektie." 

Da  familien  Scott  vendte  tilbage  til  Washington  D .  C .  fra 


deres  mission,  arbejdede  bror  Scott  sammen  med  nogle 
tidligere  kolleger  fra  tiden  hos  Rickover.  De  havde  et 
privat  konsulentfirma,  der  specialiserede  sig  i  atomener- 
gi. Han  tjente  som  rådgiver  i  et  stavspræsidentskab  og  se- 
nere som  regionalrepræsentant.  På  den  tid  blev  templet  i 
Washington  færdigt,  og  præsident  og  søster  Scott  invite- 
rede mange  venner  og  bekendte  hjem  til  sig  som  forbere- 
delse til  templets  åbent  hus-arrangement.  En  kollega  fra 
kontoret  blev  døbt  tillige  med  sin  familie.  Det  samme 
gjorde  en  nabofamilie. 

Otte  år  efter  at  Richard  G .  Scott  blev  afløst  som  mission- 
spræsident, blev  han  i  1977  kaldet  som  medlem  af  de 
Halvfjerds'  Første  Kvorum.  I  et  år  virkede  ældste  Scott 
som  leder  af  præstedømmeafdelingen.  Derefter  var  han 
områdeadministrator  for  Mexico  og  Centralamerika. 
Ældste  Scott  og  hans  familie  boede  i  Mexico  City  i  tre  ud 
af  de  seks  år,  denne  opgave  varede. 

Ældste  Scotts  store  kærlighed  til  folkene  i  Latinamerika 
øgedes,  da  han  igen  tjente  sammen  med  dem.  Og  den 
kærlighed  blev  gengældt.  Medlemmerne  så  ikke  blot  en 
leder  i  ham,  men  også  en  ven  -  en  mand,  som  både  var 
villig  til  at  lære  og  til  at  lede. 

En  søndag  sad  ældste  Scott  og  lyttede  til  præstedøm- 
melektien i  Mexico  City.  Læreren  havde  ikke  megen  ud- 
dannelse, og  hans  præsentation  var  ikke  elegant.  Men 
det  var  tydeligt,  at  han  elskede  Herren  og  sine  brødre  og 
havde  et  ydmygt  ønske  om  at  dele  evangeliet  med  dem. 
En  hellig  følelse  bredte  sig  i  lokalet. 

Mens  ældste  Scott  lyttede,  fik  han  en  åndelig  bekræf- 
telse af  lektiens  budskab  og  også  nogle  indtryk  til  hans 
personlige  brug.  Han  skrev  dem  ned  og  „opdagede,  at 
jeg  havde  fået  kostbare  sandheder,  som  jeg  behøvede  for 
at  blive  en  bedre  Herrens  tjener. "  Hele  formiddagen  blev 
ældste  Scott  ved  med  at  nedskrive  indtryk,  som  flød  ind 
i  hans  sind  og  hjerte .  Den  oplevelse  har  flere  gange  genta- 
get sig. 

„Jeg  tror  ikke  at  min  oplevelse  med  at  modtage  tilskyn- 
delser er  anderledes  end  andres,"  siger  han.  „Men  jeg 
tror,  at  vi  tit  overhører  uvurderlige  personlige  vejlednin- 
ger fra  Anden,  fordi  vi  ikke  nedskriver  og  reagerer  på  de 
første  tilskyndelser,  der  kommer  til  os,  når  vi  har  et 
behov,  eller  når  indtrykkene  kommer  som  svar  på  en  ind- 
trængende bøn." 

Da  ældste  Scott  vendte  tilbage  til  Kirkens  hovedsæde 
blev  han  kaldet  som  direktør  for  det,  der  nu  er  slægtshi- 
storisk  afdeling.  Året  efter  i  1983  blev  han  kaldet  til  de 
Halvfjerds'  Præsidium,  og  i  1984  blev  han  administreren- 
de direktør  for  slægtshistorisk  afdeling. 

I  løbet  af  de  næste  fire  år  ledede  ældste  Scott  nogle  stør- 
re ændringer  i  afdelingen.  Ikke  overraskende  involvere- 
de mange  af  ændringerne  anvendelse  af  teknologi  i  form 
af  computere  til  at  klare  udfordringerne  i  f orbibdelse  med 
slægtsforskning . 

Et  klart  signal  om  den  tendens  var  ændringen  af  navnet 
fra  genealogi  til  slægtshistorie.  Andre  ændringer  forenkle- 
de de  skridt  der  var  nødvendige  for  at  identificere  en  ane. 
Det  var  et  skridt  væk  fra  at  forsøge  at  træne  medlemmer- 
ne til  at  være  genealoger  og  mere  koncentrere  sig  om  at 
hjælpe  dem  med  at  finde  deres  forfædre.  Ældste  Scott 
optrappede  mikrofotograferingen  af  optegnelser  over 
hele  verden;  gjorde  de  slægtshistoriske  centre  internatio- 
nale; og  decentraliserede  nøglefunktioner  uden  for  Kir- 
kens hovedsæde.  Manden,  som  har  tilbragt  en  stor  del  af 
sit  liv  med  teknologi,  bliver  især  begejstret,  når  han  taler 
om  slægtsforskning  ved  hjælp  af  en  computer.  Det  gør 
hans  kone  også.  „Da  Richards  far  er  omvendt  til  kirken, " 
fortæller  hun,  „skal  alle  hans  forfædre  findes  og  ordinan- 
serne  i  templet  udføres  for  dem.  Vi  samarbejdede  med 
hans  forældre  om  at  samle  slægtshistorie  på  hans  side. 
Og  nu  er  det  utroligt  spændende  at  se,  hvad  vi  kan  gøre 
med  computere!" 

Ældste  Scott  vil  ikke  modtage  nogen  personlig  aner- 
kendelse for  ændringerne  i  slægtshistorisk  afdeling. 
„Ændringerne  blev  foretaget  i  overensstemmelse  med 
de  langsigtede  mål,  som  Det  Første  Præsidentskab  og  De 
Tolvs  Kvorum  havde  fastlagt,"  siger  han.  „Ogjegvar  hel- 
dig at  få  den  stilling,  efter  at  mine  forgængere  havde  lagt 
en  god  grundvold  -  desuden  fik  jeg  hjælp  af  erfarne  lede- 
re og  en  trofast  stab.  Jeg  har  tidligere  arbejdet  med  frem- 
ragende personer.  Men  jeg  har  aldrig  været  velsignet 
med  at  virke  sammen  med  en  mere  trofast,  dygtig  og  hen- 
given stab  af  mænd  og  kvinder  eller  mere  konstant  mær- 
ket Andens  vejledning  end  mens  jeg  var  i  slægtshistorisk 
afdeling." 

Det  er  ikke  forbavsende  at  se  søster  Scott  så  fuldstæn- 
digt engageret  i  et  område,  hvor  hendes  mand  er  kraftigt 


involveret.  „Når  jeg  tænker  på  far,"  siger  en  af  ældste 
Scotts  døtre,  „så  tænker  jeg  også  på  mor.  Jeg  ser  mine  for- 
ældre arbejde  som  et  team." 

Ældste  Boyd  K.  Packer  kommenterede  søster  Scotts 
styrke,  da  han  ved  generalkonferencen  bød  hendes 
mand  velkommen  til  De  Tolvs  Kvorum:  „Han  støttes  af 
sin  dejlige  hustru,  Jeanene,  som  besidder  en  åndelig  kraft 
der  ikke  er  en  tøddel  mindre  end  hans"  (Stjernen,  januar 
1989,  s.  15). 

Den  egenskab,  som  ældste  Scott  holder  mest  af  hos  Jea- 
nene, er  „hendes  kærlighed  til  Herren  og  hendes  ånde- 
lighed. Og  hun  er  en  trofast,  hårdtarbejdende  og  dygtig 
hustru,  som  har  gjort  familien  til  centrum  i  sit  liv.  Desu- 
den," tilføjer  han,  „har  vi  det  utroligt  sjovt  sammen!" 

„Det  har  vi  virkelig, "  siger  hun  smilende.  „Han  er  min 
bedsteven." 

Det  nære  bånd  mellem  dem  er  tydeligt.  Humor  og  latter 
spiller  en  vigtig  rolle  i  deres  ægteskab.  „Vi  ved,  hvornår 
vi  skal  være  alvorlige,  og  hvornår  vi  skal  lave  sjov, "  siger 
han.  De  driller  hinanden,  men  gør  det  blidt.  Deres  hen- 
givenhed for  hinanden  og  opmærksomhed  på  hinandens 
behov  er  gode  minder  for  deres  børn. 

„En  evne,  som  Jeanene  har,  er  at  tage  noget,  som  jeg 
ikke  er  god  til,  og  så  fordi  hun  er  meget  dygtig  til  det,  få 
mig  til  at  tro,  at  jeg  er  god  til  det, "  fortæller  ældste  Scott. 
„Tag  fx  dans.  Jeg  kan  knap  nok  danse,  men  hun  danser 
vidunderligt.  Og  hun  får  det  til  at  se  ud,  som  om  jeg  ved, 
hvad  jeg  gør.  Vi  vandt  engang  ved  et  stort  stavsarrange- 
ment  en  konkurrence  i  vals!  Det  var  første  gang,  vi  danse- 
de vals  sammen!" 

Siden  deres  forlovelsestid,  har  de  haft  en  fælles  interes- 
se i  jazzmusik.  Nu  lytter  de  også  til  og  samler  på  sydame- 
rikansk folkemusik.  Begge  elsker  også  at  male,  en  hobby, 
de  har  tillagt  sig  efter  de  blev  gift.  Han  kan  godt  lide  at 
bruge  vandfarver;  hun  bruger  pastelfarver.  Men  begge 
har  efterhånden  svært  ved  at  finde  tid  til  det. 

I  overensstemmelse  med  sin  mekaniske  interesse,  er 
ældste  Scott  familiens  reparatør,  som  tager  sig  af  vand- 
rør, elektriske  installationer,  biler  og  alt  andet,  som  kræv- 
er reparationer.  I  årenes  løb  har  han  selv  tegnet  og  bygget 
tilbygninger  i  deres  forskellige  hjem. 

Familien  Scott  har  fem  børn:  Mary  Lee  som  var  på  mis- 
sion i  Spanien  og  som  har  taget  en  doktorgrad  i  sprog  ved 

University  of  California  i  Los  Angeles.  Hun  arbejder  nu  i 
Washington  D.  C.  Kenneth  var  på  mission  i  Texas  og  bor 
nu  i  Phoenix  i  Arizona.  Linda  der  er  gift  med  Monte  Mick- 
le,  og  som  har  tre  børn  bor  i  Houston  i  Texas.  Endelig  går 
David  og  Michael  på  college. 

Mary  Lee  mindes  mange  far  datter-samtaler.  „Jeg 
kunne  tale  med  ham  om  alt  og  vide,  at  han  ville  være  for- 
stående og  kærlig  og  alligevel  oprigtig. "  I  flere  sommerfe- 
rier arbejdede  hun  i  nærheden  af  sin  fars  kontor  i  Wa- 
shington D.  C,  og  de  fulgtes  ad  på  arbejde  mens  de  lyt- 
tede til  bånd  med  generalkonferencerne  eller  bare  talte 
sammen.  „Far  og  mor  har  altid  været  mine  nærmeste 
venner,"  siger  hun. 

Mary  Lee  mindes  også  de  mange  præstedømmevelsig- 
nelser, som  hendes  far  har  givet  hende  i  årenes  løb,  og 
brevene,  han  sendte  til  hende  på  mission.  „De  er  som 
hellig  skrift  for  mig." 

Tidligt  i  deres  ægteskab  mistede  Richard  og  Jeanene 
Scott  to  børn.  En  datter  var  dødfødt,  og  seks  uger  senere 
døde  deres  to  år  gamle  søn  under  en  hjerteoperation.  På 
trods  af  at  det  var  svært,  „var  det  en  tid,  der  virkelig  styr- 
kede vores  vidnesbyrd,"  siger  søster  Scott.  „Vi  vidste,  at 
det  var  Herrens  vilje.  Når  jeg  nu  ser  tilbage  på  det,  undrer 
jeg  mig  over,  hvordan  vi  var  så  stærke.  Men  vi  har  fået 
mange  velsignelser  fra  disse  sørgelige  minder." 

Ældste  Scotts  egne  erfaringer  -  både  de  lykkelige  og  de 
smertefulde  -  er  med  hans  egne  ord  „måske  grunden  til, 
at  jeg  føler,  det  er  så  vigtigt,  at  andre  kommer  til  at  værd- 
sætte Frelseren.  Kristus  vil  så  gerne  hjælpe  os,  hvis  vi  blot 
efterlever  hans  lærdomme!  Lidelserne  og  ensomheden 
kan  overvindes,  hvis  vi  blot  vil  komme  til  ham!" 

Den  29.  september  1988  gav  præsident  Ezra  Taft  Ben- 
son  ældste  Richard  G.  Scott  kaldelsen  til  De  Tolv  Apost- 
les Kvorum  „med  en  ømhed  og  kærlighed  og  så  stor  for- 
ståelse, at  jeg  aldrig  vil  glemme  det".  Ældste  Scott  blev 
opretholdt  to  dage  efter,  den  1.  oktober. 

„  Søster  Scott  og  jeg  har  bedt  en  hel  del,  siden  jeg  mod- 
tog kaldelsen,"  siger  han.  „Jeg  ved,  at  kaldelsen  kom  fra 
Herren.  Jeg  ved,  at  der  er  stor  forskel  på  det,  jeg  er,  og 
det,  der  forventes  af  mig.  Den  erkendelse  gør  mig  meget 
ydmyg.  Ingen  vil  påtage  sig  at  tjene  i  denne  stilling  uden 
forsikringen  om  støtte  og  vejledning  fra  en  kærlig  Gud. 
Den  virkelige  styrke  kommer  fra  Herren."  □ 

BESØGSLÆRERINDEBUDSKAB 


„HUSK  HAM 


// 


Formål:  „I . . .  skal  komme  alle 
Herrens  bud  i  hu  og  handle  efter 
dem"  (4  Mos.  15:39). 

Søster  Jensen  havde  nog- 
le vanskelige  problemer. 
Hun  havde  bedt  om  hjælp 
og  fred  i  sindet,  men  sva- 
rene syntes  at  tage  så  lang  tid.  En 
særlig  frustrerende  dag  råbte  hun  i 
sin  bøn:  „O,  Gud,  hvorfor  har  du 
vendt  dig  fra  mig,  når  jeg  behøver  din 
hjælp?" 

„Så  kom  der  i  mit  sind,"  mindes 
hun,  „den  stille,  sagte  røst.  Den  syn- 
tes at  sige:  , Hvornår  har  jeg  forladt 
dig?  Var  jeg  der  ikke,  da .  .  .?'  Pludse- 
lig huskede  jeg  de  mange,  mange 
gange  i  mit  liv,  hvor  jeg  havde  fået 
Herrens  hjælp,  og  hvor  jeg  havde 
mærket  hans  store  kærlighed  til  mig. 
Det  var  mig,  som  ikke  havde  husket 
ham." 

Somme  tider  er  vi  alle  en  smule 
som  søster  Jensen.  Midt  i  vores  kva- 
ler husker  vi  måske  ikke  alle  de 
gange,  hvor  Herren  har  hjulpet  og 
velsignet  os. 

Nogle  gange  har  vi  så  travlt  med 
vores  daglige  sysler,  at  vi  ikke  altid 
husker  Herren.  Hvordan  kan  vi  „altid 
erindre  ham"?  Vi  kan  tænke  ofte  på 
ham  og  på  det,  som  han  ønsker,  vi 
skal  gøre.  Vi  kan  bede,  læse  i  skriften 
og  holde  budene.  Vi  kan  huske  på 
vores  velsignelser  -  tidligere  og  nu- 
værende -  og  takke  vor  Fader  i  Him- 
len for  hans  godhed  mod  os. 

I  tider  med  prøvelser  har  vi  måske 
svært  ved  at  huske  vores  velsignel- 


ILLUSTRERET  AF  DEL  PARSONS 

TRO  OG  SYMBOLET 

PÅ  VORES 

TILBEDELSE. 


ser.  Men  når  det  virker  som  om,  der  i 
vores  liv  kun  er  få  aktuelle  tegn  på,  at 
Gud  hører  og  besvarer  vores  bønner, 
og  vi  føler,  at  han  har  glemt  os,  kan  vi 
gøre  som  Alma  den  yngre  -  huske 
tidligere  velsignelser,  som  han  og 
andre  havde  modtaget  fra  Herren  (se 
Alma  36:27-29). 

Hvis  vi  mindes  de  mange  gange, 
hvor  Herren  har  velsignet  os  og 
andre,  kan  vi  stole  på,  at  han  fortsat 
vil  velsigne  os,  når  vi  beder  til  ham  og 
søger  hans  vejledning. 

Med  de  mange  onde  kræfter,  som 
omgiver  os,  behøver  vi  i  dag  mere 
end  nogensinde  at  huske  på  Frelse- 
ren og  følge  ham.  Som  Helaman 
sagde:  „Ihukom,  ihukom,  at  det  er 
på  vor  Forløsers  klippe,  på  Kristus, 
Guds  Søn,  I  må  bygge  jeres  grund- 
vold" (Hel.  5:12).  Med  Kristus  som 
vores  grundvold  er  der  ingen  udfor- 
dring, som  vi  ikke  kan  klare,  ingen 
prøvelse,  vi  ikke  kan  bære.  D 

Forslag  til  besøgslærerinderne 

1.  Du  eller  den  søster,  som  I  besøg- 
er, kan  måske  fortælle  om  en  oplevel- 
se, hvor  Herren  på  et  bestemt  tids- 
punkt hjalp  dig  eller  hende. 

2.  Tal  om,  hvordan  vi  kan  mindes 
Frelseren  i  vores  hverdag,  og  til- 
skynd søsteren  til  at  gøre  det  på  en 
måde,  der  vil  være  betydningsfuld 
for  hende. 

(Se  Familieaften,  Idé-  og  håndbog, 
s.  8-13,  20-23,  28-37,  44-77,  84-87, 
135-142,  158-161,  hvor  der  står  noget 
om  samme  emne). 

MHraBHHHHB 

LEHI  ADVARER 
FOLKET 


De  fleste  mennesker  i  Jerusalem  var  ugudelige.  Gud 
sendte  profeter,  som  sagde,  at  folket  skulle  omvende 
sig,  men  det  ville  de  ikke.  De  hadede  profeterne. 
(INe.  1:1-4). 


Lehi  troede  på  profeterne.  Han  bad  om,  at  folket  ville  Lehi  fik  et  syn.  Han  så  i  sit  sind  Gud  omgivet  af  mange 

ændre  sig  og  omvende  sig.  (1  Ne.  5-6).  engle.  Englene  sang  og  priste  Gud.  (1  Ne.  1:7-8). 


Lehi  modtog  i  sit  syn  en  bog,  som  fortalte  om  det, 
der  ville  ske  i  fremtiden.  Han  læste,  at  Jerusalem  ville 
blive  ødelagt,  fordi  indbyggerne  var  ugudelige. 
(INe.  1:9-13). 


Lehi  fortalte  folket,  at  Jerusalem  ville  blive  ødelagt.  Han 
fortalte,  at  Jesus  ville  komme.  Indbyggerne  blev  vrede 
og  forsøgte  at  slå  Lehi  ihjel,  men  Herren  beskyttede 
ham.  (1  Ne.  1:18-20). 

LEHI  FORLADER 
JERUSALEM 


Herren  var  glad  for  Lehi  og  talte  til  ham  i  en  drøm. 
Herren  sagde  til  Lehi,  at  han  skulle  forlade  Jerusalem 
sammen  med  sin  familie.  Lehi  adlød  Herren. 
(INe.  2:1-3). 


Lehis  familie  tog  mad  og  telte  med.  De  forlod  deres 
hjem  og  efterlod  guld  og  sølv  i  Jerusalem  og  rejste  ud  i 
ørkenen.  (INe.  2:4). 


Lehis  kone  hed  Sariah.  De  havde  fire  sønner,  som  hed 
Laman,  Lemuel,  Sam  og  Nephi.  (1  Ne.  2:5). 


Efter  tre  dage  slog  de  deres  telte  op  i  nærheden  af  en  Lehi  byggede  et  stenalter  og  ofrede  til  Gud.  Han  bad  og 

flod.  (1  Ne.  2:6).  takkede  Gud  for  at  frelse  hans  familie  fra  tilintet- 

gørelse. (1  Ne.  2:7). 

Lehi  fortalte  Laman  og  Lemuel,  at  han  ønskede,  de 
trofast  ville  holde  Guds  bud.  (1  Ne.  2:8-10). 


Laman  og  Lemuel  syntes,  det  var  fjollet,  at  deres  far 
forlod  Jerusalem  og  alle  deres  rigdomme.  De  troede 
ikke  på,  at  Jerusalem  ville  blive  ødelagt.  (1  Ne.  2:11-13). 


Nephi  ønskede  at  tro  på  Lehi.  Han  bad  for  at  finde  ud 
af,  om  hans  far  gjorde  det  rigtige  ved  at  forlade 
Jerusalem.  (1  Ne.  2:16). 


Jesus  Kristus  viste  sig  for  Nephi  og  fortalte  ham,  at  Lehi 
talte  sandt.  Nephi  troede  og  gjorde  ikke  oprør,  som 
Laman  og  Lemuel  gjorde.  (1  Ne.  2:16). 


Nephi  fortalte  sine  brødre  det,  som  Jesus  havde  fortalt 
ham.  Sam  troede  på  Nephi,  men  Laman  og  Lemuel 
ville  ikke  tro  på  det.  (1  Ne.  2:17-18). 


Herren  lovede  Nephi,  at  han  ville  blive  velsignet  på 
grund  af  sin  tro.  Han  ville  senere  blive  leder  for  sine 
brødre.  (1  Ne.  2:19-22). 

|  or  mere  end  hundrede  år 
siden  sendte  præsident 
Brigham  Young  en  fami- 
lie til  et  lille,  afsides  sted 
i  Arizona  for  at  slutte  fred  med 
indianerne. 

Familiens  far  var  væk  hjemmefra  i 
et  ærinde  for  Kirken,  da  han  fik  en 
følelse  af,  at  der  var  noget  galt 
hjemme.  Han  tog  straks  af  sted  og 
kom  hjem  omkring  kl.  4  om  morge- 
nen. Han  fandt  sin  kone  blidt  vug- 
gende deres  lille  spædbarn  i  sine 
arme.  Den  lille  pige  var  faldet  ned  i 
et  åbent  ildsted  og  var  blevet 
alvorligt  forbrændt. 

Faderen  tog  deres  spædbarn  i  sine 
arme  og  gav  hende  en  velsignelse. 
Han  lovede  hende,  at  hun  ville 
leve,  at  hun  ikke  ville  blive  vansiret, 
og  at  hun  ville  synge  for  verdens 
fremtrædende  personer. 

Pigen  overlevede.  Hun  blev  ikke 
vansiret.  Hun  voksede  op,  fik  en 
familie  og  sang  i  Tabernakelkoret. 
Himlens  kræfter  gav  det  lille  barn 
livet  tilbage.  Og  den  dejlige  lille 
pige,  som  skyldte  bønnens  magt  sit 
liv,  voksede  op  og  gav  mig  livet. 
Hun  var  min  mor.  □ 


Tilpasset  fra  en  tale  holdt  ved  Brigham 
Young  University  i  Provo  i  Utah. 


AT  SKABE  MUSIK  FOR  KIRKEN 


PAT    GRAHAM 


I  hi  min  sjæl  fryder  sig  i  hjertets  sang,  ja, 
de  retfærdiges  sang  er  som  en  bøn  til  mig 
(L&P  25:12). 

Mange  mennesker  over  hele  verden  gen- 
kender lyden  fra  orglet  i  Tabernaklet  i  Salt  Lake  City. 
Dets  store  piber  er  en  kendt  baggrund  for  talerne  ved 
generalkonferencerne.  Det  smukke  orgel  blev  bygget  af 
Joseph  Ridges  og  blev  første  gang  benyttet  ved  oktober- 
konferencen i  1867. 

Orglets  lyd  dannes  ved  at  luft  blæses  igennem  dets 
piber.  Forskellige  lyde,  som  en  trompet,  strygere  eller 
en  fløjte,  dannes  ved  at  trække  runde  knopper,  eller 
registre,  ud,  som  sidder  på  orglets  sider  og  får  derved 
et  bestemt  sæt  piber  til  at  virke.  Det  er  muligt  at  danne 
mange  lydkombinationer. 

Nede  ved  gulvet  findes  pedalerne,  hvorpå  de  dybeste 
toner  spilles.  Organisten  kan  bruge  begge  fødder  og 
skiftevis  bruge  hæl  og  tå  til  at  spille  de  nødvendige 


toner.  Der  er  andre  pedaler,  som  kontrollerer  orglets 
styrke.  Det  antal  registre,  der  er  trukket  ud,  afgør  også, 
hvor  kraftigt  orglet  spiller.  På  orglet  i  Tabernaklet  kan 
der  spilles  på  fem  forskellige  klaviaturer,  eller  manu- 
aler. 

Organisten  kan  spille  med  begge  hænder  på  et  manu- 
al eller  bruge  to  manualer  med  en  hånd  på  hvert.  Det 
kræver  meget  øvelse  at  koordinere  nodelæsning,  spille 
med  to  fødder  og  to  hænder  samt  indstille  og  ændre 
registre  og  manualer  -  og  gøre  det  hele,  sådan  som  diri- 
genten kræver  det!  Fornylig  blev  orglet  moderniseret, 
så  det  nu  er  muligt  at  indstille  mange  registre  på  for- 
hånd. 

Mange  af  musikerne  i  Kirkens  første  tid  var  fra  Stor- 
britannien. Joseph  Daynes,  organist  og  komponist,  og 
Evan  Stephens,  dirigent  og  komponist,  er  eksempler  på 
to  musikere  fra  Storbritannien,  som  har  ydet  store  bi- 
drag til  Kirken. 


JOSEPH  J.  DAYNES 

Da  Joseph  J.  Daynes 
var  16  år  gammel, 
blev  han  udnævnt  til  or- 
ganist i  Tabernaklet.  Han 
var  lille  af  sin  alder,  og 
han  var  meget  bekymret 
over,  at  han  ikke  helt 
kunne  nå  pedalerne  på 
det  nye  orgel.  Til  sidst  fik 


han  en  idé:  Joseph  satte 
nogle  stykker  kork  under 
sine  skosåler,  så  han 
kunne  nå  pedalerne  og 
spille  de  nødvendige 
toner. 

Josephs  familie  var  ud- 
vandret fra  England  til 
Salt  Lake-dalen,  da  han 
var  11  år. 

Han  havde  gået  det 
meste  af  vejen  over  slet- 
terne og  bar  på  et  lille 
orgel  i  nogle  skulder- 
stropper. 

Joseph  havde  allerede, 
da  han  var  fire  år  gam- 
mel, vist  stort  talent,  og 
med  tiden  komponerede 
han  mange  salmer  og 
marchmelodier  til  Kirken. 


To  af  hans  børnesange  er 
„Lad  de  små  børn  komme 
til  mig"  (Syng  med  mig, 
B-14)  og  „Zions  børn  og 
Zions  ungdom"  (Syng  med 
mig,  B-84). 


Evan  Stephens'  fami- 
lie kom  til  Utah  fra 
Wales.  Da  han  var  12  år, 
blev  han  bedt  om  at  synge 
i  Tabernakelkoret. 

Evan  lånte  bøger  om 
musik  og  lærte  sig  selv  at 
læse,  spille  og  skrive 
musik. 

1 1890  blev  han  bedt  om 
at  dirigere  Tabernakel- 
koret. Som  dirigent  og 
komponist  har  Evan  Ste- 


EVAN  STEPHENS 

phens  skrevet  mange  sal- 
mer i  vores  salmebog  og 
fem  børnesange  i  Syng 
med  mig.  „Du  smilende 
morgen"  (Syng  med  mig, 
G-9)  og  „Lad  os  være 
venner"  (Syng  med  mig, 
B-84)  synges  stadig  af 
børn  i  dag. 

INSTRUKTIONER 

1.  Klip  organisten,  orgelbæn- 
ken, dirigenten,  podiet,  orgel  og 
orgelpiberne  ud. 

2.  Anbring  bænken  over  peda- 
lerne. Sæt  organisten  på  bænken 

med  hænderne  på  to  af  orglets  manualer. 

3.  Dirigenten  står  på  podiet  og  bruger  taktstokken, 
for  at  sangerne  bedre  kan  se  hans  instruktioner. 

4.  Lyt  til  konferencesessioner  eller  se  dem  på  video 
og  find  frem  til  navnene  på  dirigenter  og  organister. 

5.  Syng  eller  få  nogen  til  at  synge  nogle  sange  skrevet 
af  Joseph  Daynes  og  Evan  Stephens. 

6.  Planlæg  en  demonstration  af  orglet  i  jeres  kirkesal. 
Indbyd  wardets  organist  eller  en  anden  til  over  for  bør- 
nene at  demonstrere  og  forklare,  hvordan  orglet  funge- 
rer, samt  nævne  navnene  på  de  forskellige  dele  af 
orglet. 


Orglet 


Piber 


ILLUSTRERET  AF  JENAE  S.  WESTHOFF 

FRA  VEN  TIL  VEN 


FRA  ET  INTERVIEW  AF  MELVIN  LEAVITT  MED  ÆLDSTE  F.  ENZIO  BUSCHE  FRA  DE  HALVFJERDS'  FØRSTE  KVORUM 


Det  første,  jeg  kan  huske,  er  et  meget 
beskyttet  familieliv  i  Dortmunds  forstæder 
i  Vesttyskland.  Vi  ejede  godt  fire  hektar 
jord,  der  lå  omkring  vores  hus,  og  vi  lege- 
de meget  i  haven  og  i  skoven.  Min  far  var  en  meget 
venlig,  kærlig  og  forstående  mand.  Han  byggede  et  lille 
legehus  med  stråtag  til  os. 

Der  var  selvfølgelig  ikke  noget  fjernsyn,  så  mine  fire 
søstre  og  jeg  lærte  at  bruge  vores  fantasi.  Jeg  havde  et 
lille  legetøjstog  med  spor,  og  jeg  forestillede  mig,  at  jeg 
sad  inde  i  lokomotivet.  Jeg  var  lokomotivføreren.  Jeg 
oplevede  alt,  hvad  han  oplevede.  Små  stykker  pap  blev 
til  en  stor  tunnel.  Og  lysene!  Jeg  kunne  ikke  vente  til 
det  blev  mørkt,  så  jeg  kunne  tænde  de  små  lygter  på 
toget.  Hele  verden  kom  ind  i  det  værelse. 

Jeg  elskede  også  at  læse.  Mine  yndlingsbøger  var 
eventyr.  Jeg  læste  alle  brødrene  Grimms  eventyr  og  alle 
H.  C.  Andersens  eventyr.  Historierne  førte  mig  til  en 
anden  verden  og  en  anden  tid  -  til  en  tid  med  konger 
og  dronninger,  prinser  og  prinsesser. 

Vi  havde  en  radio,  som  blev  opbevaret  i  en  aflåst 
skab.  Når  min  far  kom  hjem,  og  han  havde  tid,  ville 
han  tage  sin  nøgle,  låse  skabet  op  og  tage  radioen  frem, 
så  vi  alle  kunne  lytte  til  den.  En  af  mine  yndlingsbe- 
skæftigelser var  at  lytte  til  den  lille  æske,  hvor  der  kom 
musik  og  stemmer  ud  af. " 

Ældste  Busche  fortsatte:  „Da  jeg  voksede  op,  var  der 
et  mere  formelt  forhold  mellem  forældre  og  børn,  end 
der  er  i  dag.  Vi  blev  opdraget  meget  strengt.  Når  det  fx 
var  spisetid,  så  var  det  spisetid.  Vi  skulle  vaske  hæn- 
der, sikre  os  at  vores  sko  var  rene  og  sidde  ved  bordet. 
Det  var  utænkeligt,  at  nogen  kom  for  sent.  Far  og  mor 
ville  tale  om  dagens  begivenheder,  men  vi  børn  havde 
ikke  lov  at  tale,  medmindre  vi  blev  spurgt. 

Selv  om  vores  forældre  var  strikse,  vidste  vi,  at  de  el- 
skede os  meget  og  var  meget  interesserede  i,  at  det  gik 
os  godt.  Jeg  kan  huske  en  nat,  hvor  jeg  havde  betæn- 
delse i  mit  knæ,  og  det  var  rødt  og  hævet.  Min  far  blev 
ved  med  at  ringe  til  forskellige  læger,  indtil  han  fandt 
en,  som  var  villig  til  at  se  os  midt  om  natten.  Far  bar 
mig  ud  til  sin  bil,  og  vi  kørte  i  en  time  for  at  komme  til 


lægen.  Jeg  vil  aldrig  glemme  min  fars  kærlighed  den 
nat  og  følelsen  af  at  være  ham  nær,  da  han  viste  mig 
sin  bekymring  og  kærlighed. 


Til  højre  sidder  ældste 
Busche  som  general- 
autoritet ved  sit 
skrivebord  og  til  venstre 
som  dreng  i  familiens 
have  i  Dortmund. 

„Jeg  vil  aldrig 
glemme  min 
fars  ømhed 
...  og 

følelsen  af  at 
være  ham 
nær,  da  han 
viste  mig  sin 
bekymring  og 
kærlighed." 


Jeg  var  28  år  gammel,  da  jeg  sluttede  mig  til  Kirken, 
og  jeg  ønskede  at  få  min  fars  tilladelse.  Jeg  tog  hen  til 
ham  og  bad  om  hans  velsignelse,  og  han  sagde:  ,Lad 
mig  tænke  over  det.'  Næste  morgen  sagde  han:  Jeg 
har  to  spørgsmål  til  dig.  For  det  første,  har  du  virkelig 
undersøgt  denne  kirke?' 

Ja,'  svarede  jeg. 

,  Andet  spørgsmål:  Er  du  virkelig  overbevist  om,  at 
den  er  sand?' 

Jeg  svarede:  Ja.' 

,Så  skal  du  døbes,'  svarede  han.  ,Hvis  du  er  overbe- 
vist om,  at  noget  er  rigtigt,  skal  du  gøre  det.' 

Hans  retskaffenhed  havde  en  stor  indflydelse  på  mit 
liv.  Jeg  mener  selv,  at  alt  er  bygget  på  ærlighed. 

Da  jeg  var  seks  år,  havde  jeg  en  oplevelse,  som  bety- 
der meget  for  mig.  Jeg  er  bange  for,  at  jeg  ikke  var 
nogen  helt  -  men  præcis  det  modsatte.  For  det  meste  er 
vi  ikke  helte.  Vi  lærer,  udvikler  os  og  retter  vores  fejl. 
Denne  hændelse  lærte  mig  virkelig  følgerne  af  uærlig- 
hed. Hvis  lærerne  i  Tyskland  dengang  ønskede  at  give 
forældrene  en  meddelelse,  sendte  de  et  brev  hjem.  Et 
sådant  brev  blev  altid  sendt  i  en  blå  konvolut,  og  det 
blev  kaldt  for  det  ,blå  brev'.  En  blåt  brev  indeholdt  altid 
dårlige  nyheder!  Jeg  må  have  gjort  noget  forkert  i  sko- 
len, for  jeg  fik  et  blåt  brev.  Jeg  lagde  det  i  min  skoleta- 
ske, og  da  jeg  kom  hjem,  spurgte  min  mor:  ,Hvad  er 
der  galt?' 

Jeg  løj:  , Ingenting.  Der  er  ikke  noget  galt.' 

Hun  sagde:  ,Nå,  men  jeg  kan  se  på  din  næsetip,  at 
der  er  noget  galt.' 


Det  gjorde  mig  vred  og  meget  aggressiv,  så  efter  fro- 
kost gik  jeg  ind  i  dagligstuen,  åbnede  min  skoletaske  og 
lagde  alt  op  på  bordet.  Jeg  må  have  været  uforsigtig,  for 
det  blå  brev  faldt  ud.  Min  mor  så  det  straks  og  spurgte: 
,Hvad  er  det?'  Jeg  prøvede  at  få  fat  i  brevet  og  gemme 
det,  men  mor  havde  allerede  samlet  det  op  og  var  ved 
at  åbne  det. 

Jeg  glemmer  aldrig,  hvor  skidt  jeg  havde  det,  da  hun 
læste  det  brev.  At  lave  en  fejl  er  en  ting,  men  det  er 
ikke  så  slemt,  hvis  du  indrømmer  det,  beder  om  tilgiv- 
else og  bestemmer  dig  til  ikke  at  gøre  det  igen.  Men  at 
forsøge  at  skjule  en  fejl  i  håb  om,  at  ingen  opdager  det; 
det  er  en  slem  fejl. 

Og  på  den  måde  var  løgnen  skyld  i,  at  jeg  blev  meget 
mere  ked  af  det,  end  jeg  blev  af  den  oprindelige  fejl. 
Jeg  kan  ikke  engang  huske,  hvad  der  stod  i  det  blå 
brev,  men  jeg  husker  stadig  meget  klart,  hvor  slemt  det 
var  at  lyve  over  for  min  mor. 

Det  jeg  vil  sige  til  børn  i  Kirken  er:  Forældre  er  ikke 
fuldkomne.  Alligevel  har  de  ret  til  at  blive  tilgivet  lige- 
som vi.  Du  vil  få  det  dejligt,  når  du  kan  elske  og  tilgive 
dem. 

Du  kan  gøre  verden  bedre  ved  at  være  bedre  i  din 
egen  familie.  Ved  at  elske  dine  forældre  kan  du  hjælpe 
dine  forældre  med  at  blive  bedre  mennesker.  Kærlig- 
hed er  ligesom  tro  en  gave  fra  himlen.  Uanset  hvor 
slemt  og  umuligt  det  ser  ud,  vil  vor  himmelske  Fader 
aldrig  forlade  os.  Han  vil  aldrig  lade  os  være  alene. 
Han  vil  altid  elske  os  og  hjælpe  os  med  at  elske  hinan- 
den." □ 

Ord  og  musik:  Janice  Kapp  Perry, 
f.  1938©1989  SDH 

HVEM  ER  PROFETEN? 


JEANNA    VEE    ALLGRUNN 


1.  Han  var  præst  for  den  ugudelige  kong  Noa. 

2.  Han  blev  omvendt  til  sandheden  af  profeten 
Abinadi. 

3.  Han  døbte  204  personer  i  Mormons  vande. 

4.  Han  bad  for  sin  vildfarne  søn. 

Svar:  {LZ'Ll  HmS0W  3S)  vmlV 


PRIK 
TIL  PRIK 

HOWARD     BROUGHNER 


1  J ■  •' 


Tegn  en  streg  fra  prik  til 
prik,  og  du  vil  opdage 
templet  i  London,  som 
blev  indviet  fra  den  7.  til 
den  9.  september  1958. 


21 


snaoao  d 
22 


TOLV  I  EVANGELIET 


JANET    PETERSON 


Gør  sætningerne  færdige,  når  du  har  slået 
skriftstedshenvisningerne  op. 

1.  1  Mos.  49:28.  Jakobs  sønner  blev  til  Israels 
tolv  

2.  1  Kong.  18:31-32.  Elias  byggede  et 

af  tolv  sten. 

3.  Luk.  6:13.  Jesus  udvalgte  tolv 


4.  L&P  107:23.  Medlemmer  af  De  Tolv 

Kvorum  er  særlige  vidner 

om  Kristus. 

5.  L&P  107:85.  Tolv  unge 

udgør  et  kvorum. 

6.  Ab.  21:10-12.  Byen  Jerusalem  beskrives  med  tolv 

og  ved  dem  står 

tolv 


7.  L&P  102:1;  107:36-37. 


8.  1  Kong.  7:23-25.  Dåbsbassinet  (havet)  i 
Salomos  tempel  hvilede  på  tolv 


9.  L&P  38:26-27.  Denne  beretning  om  tolv  sønner  er 
en 


10.  1  Mos.  17:18-20. 


.,  en  af 


Abrahams  sønner,  blev  lovet,  at  han  ville  blive  far 
til  tolv  stammehøvdinger. 
11.  L&P  101:44. 1  denne  lignelse  befaler  en 
adelsmand  sine  tjenere  at  plante  tolv 


i  hver  stav  har  tolv  medlemmer. 


12.  3  Ne.  12:1-2.  Jesus  udvalgte  tolv  disciple  og  gav 
dem  magt  til  at 


SVAR  TIL  TOLV  I  EVANGELIET 

•aqøp  (zi)  '-taæxjajio  {\\)  'peuisi  fol)  'aspuån  (6) 

'ias5[0  (s)  '}ap?4øH  (z)  '3{§ua  'ajiod  (9)  'iauo>[eip  (g)  'sapsody  (f) 

'apsode  (g)  'idtfe  (z)  'lauiuiejs  (x)  rjarpSireAa  1  a[ox 

SKIK  OG  BRUG  I  KIRKEN 


Tegn  en  cirkel  om  de  tegninger,  som  viser  børn,  der  Farvelæg  tegninger  af  børn,  der  er  klædt  på  til  at  gå  i 

beder  ærbødigt.  Slå  en  streg  over  tegninger,  som  viser,       kirke.  Slå  en  streg  over  billeder  af  børn,  som  ikke  er 
hvad  vi  ikke  bør  gøre,  når  vi  beder.  klædt  på  til  at  gå  i  kirke. 


ILLUSTRERET  AF  JULIE  FURHIMAN  YOUNG 

GLASSVANEN 


PEGGY    BARRUS 


mh  nne  traskede  hen  ad  fortovet  og 
^m^^k  slæbte  sin  hånd  langs  tremmerne  i  ræk- 

Æ^æB^^L  værket,  som  omgav  søster  Pedersens 
ÆW  «L  have.  Det  er  uretfærdigt,  tænkte  hun. 

Hvorfor  skal  jeg  være  indendørs  og  læse  avis  for  en  gammel 
blind  dame,  mens  alle  andre  går  i  biografen  sammen  med 
Eva?  Og  hvordan  bliver  jeg  nogensinde  Evas  veninde,  hvis 
jeg  ikke  kan  gå  i  biografen  med  hende? 

Modstræbende  gik  Anne  op  af  trappen  til  søster 
Pedersens  hus  og  bankede  på  døren. 

Døren  gik  op,  og  der  stod  den  80-årige  søster 
Pedersen. 

„Søster  Pedersen,  det  er  mig,  Anne." 

„Kom  ind  Anne  og  sid  ned  i  denne  lænestol.  Jeg 
mener,  man  skal  ordne  pengesager  først.  Skal  jeg 
betale  dig,  hver  gang  du  kommer?"  spurgte  søster 
Pedersen  og  åbnede  sin  pung. 

„Nej.  Mor  sagde,  at  jeg  ikke  skulle  tage  imod  penge 
for  at  læse  for  dig.  Ved  familieaftenen  blev  vi  enige  om 
at  gøre  noget  for  at  tjene  andre,  og  du  er  min  opgave." 

Søster  Pedersen  lukkede  sin  pung,  nikkede  og  sagde: 
„Du  kan  læse  for  mig  nu." 

Anne  kæmpede  sig  igennem  artiklerne  på  avisens 
forside.  Hun  undrede  sig  over,  at  nogen  mente,  det  var 
en  fornøjelse. 

Efter  godt  tre  kvarter  afbrød  søster  Pedersen:  „Lad  os 
holde  op  nu,  Anne.  Kan  du  lide  skatte?" 

„Det  kan  jeg  vel.  Hvilken  slags  skatte?" 

„Følg  efter  mig,  så  får  du  at  se,"  sagde  søster 
Pedersen  til  hende. 

„Dette  er  mit  skatkammer,"  bekendtgjorde  søster 
Pedersen,  da  hun  ledte  Anne  ind  i  et  lille  værelse  med 
flere  skabe  fyldt  med  nipsting:  røde  glas,  silkeblomster 
i  malede  vaser,  små  dukker  i  nationaldragter,  brevpres- 
sere i  krystal  og  tallerkener  i  en  stærk  blå  farve.  „Det  er 
som  en  antikvitetsforretning!"  udbrød  Anne  og  for  fra 
et  skab  til  et  andet  for  at  kigge  på  skattene. 

„Det  undrer  dig  måske,  at  en  blind  har  så  mange 
nipsting,"  sagde  søster  Pedersen.  „Når  jeg  rører  ved 
glatte  glasting  eller  bløde  silkestoffer,  oplever  mine 
fingre  skønhed." 


Anne  så  den  gamle  dame  forsigtigt  gnide  på  en  skrø- 
belig fugl  lavet  af  glas.  Hun  følte  på  porcelænsroserne 
på  en  lyserød  vase.  Derefter  samlede  hun  en  krystal- 
bold op,  hvori  der  var  slebet  et  indviklet  mønster. 

„Gør  det  bare.  Rør  ved  dem  Anne,"  tilskyndede 
søster  Pedersen. 

Tryllebundet  af  fuglens  skønhed,  løftede  Anne  den 
forsigtigt  fra  bordet.  Det  var  en  svane  med  halsen  stolt 
buet  og  vingerne  spredt  ud,  som  var  den  parat  til  at 
flyve. 

„Denne  svane  er  vidunderlig!"  hviskede  Anne. 

„En  glaspuster  lavede  den  til  mig,  da  jeg  var  meget 
lille.  Han  lavede  denne  smukke  fugl  af  smeltet  glas  og 
lod  mig  derefter  føle  på  alle  glasfigurerne  i  hans  butik. 


Da  hun  vendte  sig 
fra  vinduet,  ramte 
Annes  hånd 
tilfældigt  svanen, 
og  den  faldt  på 
gulvet. 


Hver  gang  jeg  rører  min  svane,  ved  jeg,  at  jeg  også  har 
,set'  skønhed.  Kig  dig  nu  lidt  rundt  og  vær  ikke  bange 
for  at  røre  noget.  Jeg  går  ud  og  laver  noget,  vi  kan  spise 
og  drikke.  Jeg  kan  huske,  hvor  sultne  unge  mennesker 
er  efter  skole." 

Anne  gik  langsomt 
hen  til  søster  Pedersens  hus, 
mens  hun  holdt  Godt  fast 
på  en  hvid  æske. 


Anne  holdt  forsigtigt  svanen  og  forestillede  sig,  at 
hun  var  en  blind  pige.  Hun  hørte  latter  udenfor,  satte 
svanen  ned  og  lænede  sig  over  bordet  for  at  se  ud  af 
vinduet.  Eva  og  alle  hendes  venner  kom  hjem  fra  bio- 
grafen. Anne  havde  det  ikke  så  dårligt  ved  at  undvære 
biografturen,  som  hun  troede,  hun  ville.  Da  hun 
vendte  sig  fra  vinduet,  ramte  Annes  hånd  tilfældigt 
svanen,  og  den  faldt  på  gulvet.  Anne  samlede  hurtigt 
stumperne  op  og  lagde  dem  ude  af  sig  selv  i  lommen. 

Søster  Pedersen  kaldte:  „Kom  ned  Anne  og  få  nogle 
småkager  og  mælk.  Bagefter  må  du  hellere  skynde  dig 
hjem,  ellers  giver  din  mor  dig  måske  ikke  lov  til  at 
komme  igen." 

Anne  proppede  nervøst  nogle  småkager  i  munden. 
Hun  turde  ikke  sige  noget  om  den  ødelagte  glassvane. 
Hun  sagde  farvel  og  forlod  hurtigt  huset. 

Hvad  skal  jeg  gøre?  tænkte  hun.  Jeg  kan  ikke  gå  tilbage, 
uanset  hvad  mor  siger.  Da  Anne  lukkede  lågen,  så  hun 
op  og  så  søster  Pedersen  vinke  til  hende.  På  en  eller 
anden  måde  fik  det  hende  til  at  føle  sig  endnu  dårligere 
tilpas. 

På  vej  hjem  fra  skole  næste  dag  gik  Anne  forbi  søster 
Pedersens  hus  og  sukkede  lettet.  I  det  mindste  skulle 
hun  ikke  læse  for  søster  Pedersen  før  i  næste  uge.  Men 
hun  havde  det  stadigt  skidt,  og  da  Anne  kom  hjem, 
tømte  hun  en  æske  med  de  mønter,  som  hun  havde 
sparet  sammen,  og  talte  dem  nøje.  „Jeg  håber,  det  er 
nok,"  mumlede  hun,  da  hun  ledte  efter  sin  mor. 

Mandag  efter  skole  gik  Anne  langsomt  hen  til  søster 
Pedersens  hus,  mens  hun  holdt  godt  fast  på  en  hvid 
æske.  Da  døren  åbnede  sig,  sagde  hun:  „Søster  Peder- 
sen, det  er  Anne." 

„Anne,  kom  ind.  Jeg  troede  ikke,  det  var  i  dag,  du 
skulle  komme,  men  du  er  altid  velkommen." 

Da  de  havde  sat  sig  ned,  åbnede  Anne  forsigtigt 
æsken  og  lagde  den  nye  svane  i  søster  Pedersens  hæn- 
der. Anne  sagde  nervøst:  „Det  er  i  stedet  for  den,  jeg 
ødelagde.  Jeg  er  meget  ked  af  det.  Det  var  et  uheld." 

„Det  er  helt  i  orden,  Anne.  Jeg  hørte  den  gå  i  stykker. 
Men  jeg  er  glad  for,  at  du  fortalte  mig  det, "  sagde 
søster  Pedersen  og  tilføjede:  „Jeg  er  sikker  på,  at  denne 
fugl  kostede  dig  mange  penge,  og  jeg  vil  gerne  have,  at 
du  beholder  den  og  nyder  dens  skønhed.  Du  har  givet 
mig  noget  meget  vigtigere.  Du  har  været  en  ærlig  og  en 
god  ven." 

Da  Anne  skulle  gå  hjem,  vendte  hun  sig  glad  ved 
lågen  for  at  sige  farvel  til  sin  nye  ven,  søster  Pedersen, 
som  stod  i  døren  og  vinkede.  □ 

Da  det  Gamle  Testamente  studeres  i  Kirken  i  år, 

er  det  interessant  at  se,  hvordan  Bibelen  når 

ud  til  jordens  fjerne  egne. 

Jeg  værdsætter  ikke  Bibelen,  som  jeg  burde.  Når  jeg  læser  i  den,  glemmer  jeg  ofte,  at 
profeterne  og  Frelseren  talte  et  andet  sprog  end  mit.  Når  jeg  standser  op  og  tænker,  for- 
står jeg,  at  jeg  skylder  mange  inspirerede  lærde  meget  for  deres  oversættelser.  Hvor 
hjælpeløse  ville  vi  ikke  være,  hvis  vi  var  nødt  til  at  læse  det  Gamle  Testamente  på  hebra- 
isk og  det  Nye  Testamente  på  græsk. 

Vi  sidste  dages  hellige  skylder  bibeloversættere  meget.  Det  sker  sjældent  at  vores  mis- 
sionærer må  begynde  at  missionere  blandt  et  folk,  som  ikke  allerede  har  Bibelen. 
At  have  Bibelen  er  et  væsentligt  skridt  til  at  forberede  mennesker  på  at  modtage  evan- 
geliets fylde. 

Bibelen  er  nu  udgivet  på  310  sprog.  De  fleste  af  os  ved  slet  ikke,  at  verden  har  så  mange 
sprog.  Men  det  er  ikke  alt.  Det  Nye  Testamente  er  udgivet  på  yderligere  695  sprog.  Og 

BIBELOVERSÆTTERE 
SOM  DISSE  I  PAPUA 
NEW  GUINEA  HAR 
OPDAGET,  AT  DE, 
FOR  AT  GØRE  SELV 
DE  ENKLESTE 
BIBELBEGREBER 
FORSTÅELIGE,  ER 
NØDT  TIL  AT  BRUGE 
ORD,  SOM  DE  LOKALE 
STAMMEFOLK  ER 
FORTROLIGE  MED. 
(FOTOGRAFIER 
VELVILLIGT  STILLET 
TILRÅDIGHED  AF 
WYCLIFFE  BIBLE 
TRANSLATORSJ. 


mindst  en  af  Bibelens  bøger,  normalt  et  af  evangelierne,  er  blevet  oversat  og  udgivet  på 
yderligere  902  sprog.  97%  af  verdens  befolkning  kan  med  disse  1.907  sprog  læse  mindst 
en  af  Bibelens  bøger.  De  fleste  af  disse  oversættelser  er  foretaget  inden  for  de  sidste 
30  år. 

Væksten  i  bibeloversættelser  begyndte  i  sidste  århundrede.  Dengang  oversatte  de 
større  kristne  kirker  individuelt  og  samarbejdede  ikke  meget.  I  dette  århundrede  er  der 
blevet  samarbejdet  meget  mere  i  forbindelse  med  udgivelse  og  distribution  af  bibelover- 
sættelser. Desuden  er  tendensen  at  lade  oversættere  oversætte  til  deres  modersmål. 

De  fleste  lande  har  et  bibelselskab,  som  står  for  salget  af  Bibelen.  1 1946  slog  de  forskel- 
lige nationale  bibelselskaber  sig  sammen  og  dannede  De  Forenede  Bibelselskaber.  De 
Forenede  Bibelselskaber  hjælper  alle  kristne  kirker  med  at  udgive  og  distribuere  Bibe- 
len. De  sørger  også  for  konsulenter  til  lokale  kirker,  som  ønsker  at  foretage  en  bibel  over- 
sættelse. 

Disse  konsulenter  er  ofte  selv  oversættere  og  kan  græsk  og  hebraisk.  De  Forenede  Bi- 
belselskaber skriver  og  udgiver  også  en  kommentar,  der  ord  for  ord  forklarer  væsentlige 
betydninger  i  hvert  eneste  vers  i  Bibelen,  samt  alternative  formuleringer,  der  tydeliggør 
sammenhængen  mellem  begreber.  Meget  ofte  arbejder  flere  kristne  trossamfund  sam- 
men om  en  oversættelse,  og  de  får  hjælp  fra  De  Forenede  Bibelselskaber. 

(Det  Danske  Bibelselskab  havde  sidste  år  175-års  jubilæum  og  er  kun  ti  år  yngre  end 
det  ældste  bibelselskab.  Selskabet  har  knap  8000  medlemmer.  Blandt  større  projekter  i 
de  sidste  år  kan  nævnes  bibelgaven  til  Rusland,  omtalt  i  Stjernens  lokalsider  i  maj  1988, 
og  den  kommende  nyoversættelse  af  Bibelen,  som  forventes  udgivet  i  1991). 

Det  kan  virke  betryggende,  at  97%  af  verden  har  dele  af  eller  hele  Bibelen.  Det  kunne 
formodes,  at  alt,  hvad  der  nu  skal  gøres  for  at  nå  ud  til  hele  verden,  er  at  færdiggøre  hele 
Bibelen  på  de  sprog,  som  allerede  har  en  del  af  Bibelen,  og  så  begynde  at  oversætte  til 
et  par  sprog  til  for  at  nå  ud  til  hele  verden.  Desværre  vil  det  ikke  blive  så  let. 

Det  anslås,  at  der  findes  6 .  170  sprog  (ikke  dialekter,  men  sprog)  i  verden .  Når  man  fra- 
trækker de  1907,  som  allerede  er  påbegyndt,  er  der  4263  tilbage,  som  dækker  de  sidste 
tre  procent  -  sprog,  som  kun  tales  af  små  befolkningsgrupper  i  afsides  egne.  Næsten 
ingen  af  disse  sprog  har  et  skriftsprog  -  det  er  kun  talte  sprog.  Og  dog  er  der  stadig  over- 


FEBRUAR    1990 


26 


sættere,  som  tror  på,  at  Bibelen  med  tiden  vil  blive  oversat  til  hvert  eneste  kendt  sprog 
i  verden. 

Omfanget  af  opgaven  rejser  dog  et  spørgsmål:  Ville  det  ikke  være  mere  rimeligt  at 
sørge  for  at  Bibelen  blev  oversat  til  det  officielle  sprog  og  til  visse  regionale  handels- 
sprog? 

Et  svar  kommer  fra  Lære  &  Pagter:  „Thi  sandelig,  lyden  må  udgå  ...  til  hele  verden; 
evangeliet  må  prædikes  for  hver  skabning"  (L&P  58:64;  fremhævelse  tilføjet). 

Bibeloversætteren  Lillian  Howland  gav  mig  et  andet  godt  svar:  „Ud  over  de  sidste 
dages  helliges  filosofi  om,  at  Kirken  skal  støtte  forældrene  i  hjemmet,  er  der  en  anden 
væsentlig  årsag  til  at  have  skrifterne  på  hjemmets  modersmål  -  omvendelse.  Hvis  man 
ugens  seks  andre  dage  taler  et  andet  sprog,  end  man  gør  i  kirken,  vil  deres  religiøse  ad- 
færd udvikle  sig  tilsvarende.  Deres  religion  vil  have  en  tendens  til  kun  at  påvirke  deres 
opførsel  en  dag  om  ugen. 

De  vil  kun  læse  i  Bibelen  en  dag  om  ugen.  De  vil  kun  bede  en  dag  om  ugen.  Gud  er 
på  grund  af  sproget  fjernet  fra  deres  dagligdag.  Skrifterne  skal  findes  på  en  persons  mo- 
dersmål først  og  fremmest  på  grund  af  den  pågældende  persons  frelse  og  daglige  udvi- 
kling og  sekundært  for  at  hjælpe  den  pågældende  person  med  hans  ansvar  over  for  sin 
familie." 

Efter  forslag  fra  en  anden  bibeloversætter  forsøgte  jeg  et  eksperiment.  Jeg  forsøgte  at 
læse  skrifterne  i  en  uge  på  det  fremmedsprog  jeg  kender  bedst,  i  stedet  for  på  engelsk, 
som  er  mit  modersmål. 

Jeg  kunne  ikke  holde  det  i  en  uge.  Bibelen  blev  så  uinteressant,  at  når  jeg  lagde  den 
til  side,  kunne  jeg  ikke  samle  den  op  igen.  Det  var  svært  at  læse,  og  små  forskelle  i  ord- 
valget gav  ikke  mening.  Jeg  fandt  ud  af,  at  min  værdsættelse  af  skrifterne  hang  sammen 
med  at  kunne  læse  dem  let,  og  dermed  tænke  på  dem  uhindret. 

Efter  den  oplevelse  forstår  jeg  bedre  behovet  for  at  oversætte  Bibelen  til  hvert  eneste 
sprog,  selv  om  det  ikke  virker  særlig  praktisk.  Overvej  omkostningerne.  At  oversætte 
Bibelen  til  en  stammes  sprog  koster  gennemsnitligt  mere  end  fire  millioner  kroner.  Til 
den  pris  bliver  Bibelen  kun  oversat  en  gang  til  et  nyt  sprog.  Det  skal  gøres  rigtigt  første 
gang. 


BIBELOVERSÆTTELSE 
ER  ET  VÆSENTLIGT 
SKRIDT  PÅ  VEJEN 
TIL  AT  FORBEREDE 
MENNESKER  PÅ 
AT  MODTAGE 
EVANGELIETS  FYLDE. 
HER  GENNEMGÅR 
EN  OVERSÆTTER  EN 
SPANSK  OVERSÆTTELSE 
AF  BIBELEN  MED 
NOGLE  LOKALE 
INDBYGGERE  I 
MEXICO. 

men  der  er  ikke 
desto  mindre  i 
bibeloversættelse 
et  samarbejde 
mellem  Anden  og 
det  menneskelige 
sprog.  over- 
sættelsen 
viderebringer 
Anden,  og  til 
gengæld  kompen- 
SERER Anden  for  det 

MENNESKELIGE 
SPROGS  MANGLER. 


Næsten  alle  sprog  er  på  nogle  punkter  anderledes  end  andre.  Engelsk  svarer  fx  til  he- 
braisk og  græsk  ved,  at  de  alle  taler  om  begivenheder  i  forhold  til  tid.  Men  der  er  nogle 
sprog  som  fx  Yagua  i  Peru,  der  taler  om  begivenheder  i  forhold  til  placering  og  afstand.  I 
stedet  for  at  kæde  delsætninger  sammen  med  ord  som  før  eller  da,  må  en  oversætter 
bruge  vendinger  som  derfra  eller  væk  fra  det. 

Oversættere  står  over  for  utallige  problemer,  når  de  begynder  at  oversætte.  Ivrige 
missionærer  har  ofte  oversat  til  sprog,  som  de  ikke  kunne  læse  eller  skrive  flydende.  I 
fortiden  var  nogle  oversættelser  baseret  på  andre  oversættelser  og  ikke  på  de  bedst  til- 
gængelige manuskripter  på  hebraisk  og  græsk.  Oversættere  skal  også  være  omhyggeli- 
ge med  ikke  at  lade  deres  egne  doktrinære  og  kulturelle  overbevisninger  påvirke  deres 
valg  af  mening  i  en  tekst. 

Desuden  skal  oversættere  tage  hensyn  til  deres  læseres  baggrund.  En  gruppe  over- 
sættere rapporterede  om  deres  arbejde  i  Ukarumpa  i  Papua-New  Guineas  bjergegne. 
De  fortalte,  at  de  skulle  være  omhyggelige  og  benytte  ord,  som  de  indfødte  var  fortrolige 
med.  Esajas  1:18  sammenligner  fx  synd  med  rødt  og  tilgivelse  med  hvidt  og  bruger  sne 
og  uld  som  eksempler  på  hvidt.  Stammefolket  havde  set  rødt  og  hvidt,  men  ingen 
havde  nogensinde  set  sne  eller  uld.  Oversætterens  løsning:  „Er  eders  synder  som  skar- 
lagen, de  skal  blive  hvide  som  en  kakadues  fjer"  (den  almindelige  art  er  hvid  o.a.) 

En  oversætter  i  Filippinerne  opdagede  et  andet  problem.  Han  afsluttede  sin  oversæt- 
telse af  Johannesevangeliet,  fik  det  trykt  og  gav  nogle  eksemplarer  til  stammen,  han  le- 
vede hos.  Ingen  kunne  lide  den,  og  ingen  læste  den.  Efter  nogle  undersøgelser  opdage- 
de han,  at  de  indfødtes  sprog  havde  to  formuleringer  i  forbindelse  med  historier,  én  til 
opdigtede  historier  og  én  til  virkelige  historier.  I  sin  oversættelse  havde  han  brugt  for- 
muleringen, der  angav,  at  historien  var  opdigtet.  Han  ændrede  oversættelsen  til  den 
anden  formulering,  og  den  nye  udgave  var  en  succes. 

Et  eksempel  på  uheldigt  ordvalg  fandtes  i  den  første  oversættelse  af  23.  salme  til  Tlin- 
git,  et  indiansk  sprog  i  Alaska  i  USA.  Det  var  gengivet:  „Herren  er  min  gedehyrde,  jeg 
vil  ikke  have  noget  med  ham  at  gøre;  han  haler  mig  op  ad  bjerget;  han  slæber  mig  ned 
tilstranden." 

På  grund  af  de  mangfoldige  vanskeligheder  ved  at  overføre  et  sprog  og  en  kultur  til 
et  andet  sprog  og  en  anden  kultur  vil  der  aldrig  være  noget,  der  er  en  „perfekt"  eller 
fuldstændig  oversættelse.  Den  begrænsning,  som  Joseph  Smith  gjorde  opmærksom  på 
i  den  8.  trosartikel  -  „for  så  vidt,  som  den  er  rigtigt  oversat"  -  er  altid  nærværende. 

Men  der  er  ikke  desto  mindre  i  bibeloversættelse  et  samarbejde  mellem  Anden  og  det 
menneskelige  sprog.  Oversættelsen  viderebringer  Ånden,  og  til  gengæld  kompenserer 
Anden  for  det  menneskelige  sprogs  mangler.  Herren  har  befalet  os  at  undervise  alle  na- 
tioner samt  at  forkynde  evangeliet  for  alle  skabninger.  Vi  tror,  at  han  har  al  magt,  som 
kan  gøre  os  i  stand  til  at  gøre  det  (se  Matt.  28:18-20;  Mark.  16:15).  Herren  forklarede  om 
sin  måde  at  kommunikere  med  mennesker  på: 

„Disse  befalinger  er  af  mig  og  blev  givet  mine  tjenere  i  deres  svaghed  efter  deres 
sprog,  for  at  de  måtte  kunne  forstå  dem"  (L&P  1:24).  □ 


Joseph  G.  Stringham  arbejder  for  Kirkens  oversættelsesafdeling  og  er  missionsleder  i  Val  Verde 
6.  ward  i  Bountiful  i  Utah. 

KUN  KENDT  AF  GUD 


En  af  foregangsmændene  i  bibeloversættelse  var  Wil- 
liam Cameron  Townsend.  Townsend  blev  i  1917  som 
21-årig  ansat  på  kontrakt  til  at  sælge  bibler  i  Centralameri- 
ka. I  Guatamalas  jungle  mødte  han  virkeligheden  og 
Cakchiquel- indianerne.  Han  kunne  sælge  dem  bibler  på 
spansk,  men  kun  få  kunne  læse  dem.  Og  selv  om  spansk 
var  det  officielle  sprog  i  alle  skoler,  var  der  kun  ganske  få 
Cakchiquel-indianerne,  der  kunne  formulere  sig  på 
spansk.  Deres  eget  sprog  var  aldrig  blevet  skrevet. 

En  af  de  indfødte  spurgte  Townsend:  „Hvorfor  taler 
din  Gud  ikke  mit  sprog?"  Missionæren  kunne  ikke  give 
ham  et  godt  svar  på  det  spørgsmål.  Townsend  blev  i  Gua- 
tamala  ud  over  sin  kontraktperiode,  lærte  at  tale  Cakchi- 
quel og  udviklede  en  måde  at  skrive  det  på.  Derefter  over- 
satte han  det  Nye  Testamente.  Det  tog  ham  tolv  år,  men 
den  oversættelse  gav  disse  mennesker,  håb  og  kærlighed 
til  skriften.  Oversættelsen  blev  også  Cameron  Town- 
sends  livsmission. 

Townsend  begyndte  i  1934  i  en  forladt  landbrugsejen- 
dom i  Arkansas  det,  der  blev  til  Summer  Institute  of  Lin- 
guistics.  Fra  to  elever  det  første  år  er  instituttet  vokset  til 
mere  end  3.000  sprogkyndige  samt  teknisk  personale 
som  f. eks.  piloter,  radiooperatører,  sygeplejersker  og  læ- 
rere. I  hold  på  to  rejser  oversætterne  til  verdens  glemte 
folk.  De  lærer  det  pågældende  folks  sprog,  underviser 
befolkningen  i  at  læse  og  skrive  og  oversætter  så  det  Nye 
Testamente  sammen  med  en  gruppe  af  de  indfødte.  Det 
tager  dem  stadig  12-14  år.  Nogle  af  instituttets  hold  bliv- 
er i  20  år  og  oversætter  også  det  Gamle  Testamente.  En 
sprogkyndig  medarbejder  kan  bruge  hele  livet  på  at  over- 
sætte Bibelen  til  to  eller  tre  sprog. 

Instituttets  medarbejderstab  er  blevet  hærget  af  eksoti- 
ske sygdomme  og  andre  farer.  1 1982  blev  en  medarbejder 
skudt  af  guerrillaer.  Mange  lever  primitivt  og  ofte  isole- 
ret. Alligevel  rejser  de  ud. 

Vi  bør  have  dyb  respekt  og  være  taknemmelige  for  bi- 
beloversættere. Lige  nu  er  der  fremragende  og  uselviske 
oversættere  og  deres  familier  som  bor  i  ørkener  og  jung- 
ler, som  arbejder  med  folk,  der  sommetider  næsten  kun 
er  kendt  af  Gud.  Tænk  på  dem  med  venlighed.  Husk 
dem  i  jeres  bønner.  Vi  har  brug  for  dem. 


i 


1 


WILLIAM  CAMERON  TOWNSEND, 
1896-1982,  STIFTEREN  AF  SUMMER 
INSTITUTE  OF  LINGUISTICS.  |FOTO 
VELVILLIGT  STILLET  TIL  RÅDIGHED 
AF  TOWNSEND  ARCHIVES). 

SPØRGSMÅL    OG    SVAR 


Spørgsmål  af  almindelig  interesse 

besvaret  som  vejledning,  ikke  som  officiel 

tilkendegivelse  af  Kirkens  politik. 


AT  UDVIKLE 
SIG  ÅNDELIGT 


Jeg  studerer  regelmæssigt  i  skriften, 

men  ofte  føler  jeg  ikke,  jeg  lærer  noget 

eller  udvikler  mig.  Hvordan  kan  vi  virkelig 

udvikle  os  i  åndelig  kundskab? 


Roger  K.  Terry, 

Institut  for 

virksomhedsledelse, 

Brigham  Young  University, 

Provo,  Utah. 


Hele  livet  er  vi 
blevet  un- 
dervist i,  at 
vi  ikke  kan 
frelses  i  uvidenhed.  Og 
derfor  studerer  vi  evange- 
liet, krydshenviser  vore 
skrifter  og  grunder  over 
profeternes  ord.  Men 
nogle  gange,  når  vi  har  lyt- 
tet til  mægtige  vidnesbyrd 
eller  har  knælet  i  oprigtig 
bøn,  synes  vi  at  høre  svage 
ekkoer,  der  taler  til  os  om 
at  lære  på  et  højere  niveau 
-  og  pludselig  undrer  vi  os 
over,  hvordan  forgangne 


JEG  KUNNE 

STUDERE 

LÆRDOMMEN 

OM  ÅNDELIG 

GENFØDSEL,  MEN 

MEDMINDRE  JEG 

OPLEVER 

DEN  STORE 

FORANDRING  I  MIT 

HJERTE,  SOM 

FORANDRER  MIG 

TIL  EN  HELLIG, 

SOM  FORNYER  MIG  I 

KRISTUS,  VED  JEG 

KUN  LIDT  OM 

HELLIGHED. 

profeter  lærte  det,  de 
lærte. 

Dette  er  min  opfattelse: 
Virkelig  udvikling  i  ånde- 
lig kundskab  begynder, 
når  forståelse  af  begreber  i 
evangeliet  bliver  til  erfarin- 
ger med  evangeliet. 

Jeg  kan  fx  lære  gramma- 
tik og  ordforråd  i  et  nyt 
sprog.  Ved  megen  træning 
og  en  stor  indsats  kan  jeg 
opnå  den  korrekte  udtale 
og  accent.  Men  jeg  forstår 
ikke  sproget  rigtigt,  før  jeg 
har  tilbragt  meget  tid  med 
at  tale  med  og  lytte  til  dem, 
der  har  sproget  som  mo- 
dersmål. Kun  ved  fuld- 
stændig at  opleve  brugen 
af  sproget  i  folkets  kultur 
vil  jeg  virkelig  forstå  det 
sprog. 

Det  er  muligt  for  en  blind 
person  at  blive  ekspert  i  te- 
orien om  farver  og  lys,  eller 
hvordan  man  ser  -  at  for- 
stå, hvordan  nerver  og 
væv  fungerer  og  sender 
synsindtryk  til  hjernen. 
Men  der  er  nogle  aspekter 
ved  det  at  kunne  se,  som 
en  blind  ikke  forstår  på 
samme  måde,  som  de,  der 
oplever  synet,  kan  forstå. 

På  tilsvarende  måde  kan 
jeg  have  en  intellektuel  for- 
ståelse af  evangeliet  -  til- 
med en  god  opfattelse  af 
doktrinære  principper  -  og 
dog  ikke  virkelig  „kende" 
evangeliet.  For  i  religion  er 
erfaringer  et  afgørende  ele- 
ment, endda  mere  end  i 
fag  på  universitetet.  Tro  er 
fx  kun  en  idé,  indtil  jeg  har 
lært,  hvordan  den  skal 
bruges  og  gennem  person- 

lig  retskaffenhed  har  fået 
en  øget  tro.  Så  bliver  tro  en 
kraft  -  et  princip  om  kraft. 

Jeg  kan  lære  om  omven- 
delse og  tilmed  få  et  vid- 
nesbyrd om,  at  Jesus  Kri- 
stus har  magt  som  min 
Frelser  til  at  rense  mig  for 
mine  synder,  men  først, 
når  jeg  tager  del  i  hans  for- 
sonende offer  og  mærker,  at 
mine  synder  virkelig  tilgiv- 
es, forstår  jeg  virkelig  om- 
vendelse og  tilgivelse. 

Jeg  kunne  studere  lær- 
dommen om  åndelig  gen- 
fødsel, men  medmindre 
jeg  oplever  den  store  for- 
andring i  mit  hjerte,  som 
forandrer  mig  til  en  hellig, 
som  fornyer  mig  i  Kristus, 
ved  jeg  kun  lidt  om  hel- 
lighed. 

Jeg  kan  studere  om  Hel- 
ligånden og  de  mekaniske 
skridt  i  personlig  åbenba- 
ring, men  indtil  jeg  indret- 
ter mit  liv  efter  evige  sand- 
heder, og  derved  bliver 
værdig  til  Helligåndens 
nærværelse,  kan  jeg  ikke 
fatte  den  fred,  som  opnås 
ved  dens  hellige  vejled- 
ning og  dens  ledsagelse. 

Jeg  kunne  tale  om  livets 
brød  og  vand,  men  hvor- 
dan kan  jeg  tale  med  vis- 
hed og  myndighed,  før  jeg 
har  smagt  dem? 

Den  højere  kundskab  er 
altid  den  viden,  som  kom- 
mer ved  erfaring.  Men 
hvordan  opnår  vi  den  rigti- 


ge form  for  erfaring?  Det, 
tror  jeg,  er  et  spørgsmål  om 
hjertet  -  et  spørgsmål  om 
eftergivenhed  og  indviel- 
se. „Se,  Herren  fordrer 
hjertet  og  et  villigt  sinde- 
lag" (L&P  64:34). 

Mormon  fortæller  os  om 
de  store  velsignelser,  som 
medlemmerne  af  Guds 
kirke  havde  på  et  tids- 
punkt med  store  forføl- 
gelser: 

„Ikke  desmindre  fastede 
og  bad  de  ofte  og  blev  stær- 
kere og  stærkere  i  deres 
ydmyghed,  så  at  sjælen 
opfyldtes  af  glæde  og  trøst, 
ja,  så  at  deres  hjerter  blev 
renset  og  helliggjort,  hvil- 
ken helliggørelse  kom  -på 
grund  af  deres  hjerters  hen- 
givenhed for  Gud"  (Hel. 
3:35;  fremhævelse  tilføjet). 

Det  virker  som  om,  at 
meget  af  den  lærdom,  vi 
får  gennem  erfaring,  er  et 
direkte  resultat  af,  at  vi 
bøjer  vort  hjerte  mod  Gud 
og  gør  hans  vilje.  Den  van- 
skeligste udfordring  i  lære- 
processen er  ofte,  at  få  vort 
hjerte  på  bølgelængde 
med  Gud;  villigheden  og 
tendensen  til  at  være  ånde- 
lig er  bestemt  ikke  naturlig 
for  de  fleste  af  os.  Ofte  er 
det  kun  oprigtig  bøn  og 
faste,  som  kan  forberede 
vort  hjerte  på  sådan  sagt- 
modighed, og  som  kan  øge 
vore  ønsker  om  retskafne 
erfaringer.  □ 

MORMONNOTE 


KAST  DET  DÅRLIGE  BORT 

EKAETTES  VERDEN 


ANN    LAEMMLEN 


Hvordan  en  søster  i  Nigeria  belærte  mig  om  sand 
tjeneste  og  praktisk  kristendom. 


Jeg  vil  gerne  præsentere  jer  for  en  af  mine  venner, 
der  hedder  Ekaette.  Hun  var  min  nabo  i  2V2  år. 
Hun  bor  i  en  tropisk  regnskov  i  Nigeria,  Afrikas  tæt- 
test befolkede  land.  I  regntiden  er  Ekaettes  hjem 
omgivet  af  en  frodig  grøn  underskov.  Palmetræer 
står  i  horisonten,  og  solen,  der  skinner  gennem  skyerne, 
danner  pragtfulde  solnedgange.  I  den  varme  tørre  tid 
blæser  vinde  fra  Saharaørkenen  en  dis  af  fint  støv  ind 
over  landet,  som  filtrerer  solens  stærke  stråler. 

Ekaette  er  to  år  ældre  end  jeg.  Hun  var  en  lille  skolepi- 
ge, da  hendes  ægteskab  med  Akpan,  som  er  ti  år  ældre 
end  hende,  blev  arrangeret.  Deres  første  barn  blev  født, 
da  Ekaette  kun  var  14  eller  15  år.  Ekaette  har  fået  otte 
børn.  Fem  har  overlevet.  Hendes  familie  sluttede  sig  til 
Kirken  for  nogle  få  år  siden. 

Akpan  har  ikke  fast  arbejde,  men  han  udfører  forefal- 
dende arbejde  og  reparerer  ting  for  andre.  Han  er  en  stolt 
og  flittig  mand,  en  god  ægtefælle  og  en  god  far. 

Ekaette  har  et  pænt  hjem  bygget  af  bambusstænger  og 
rødt  ler.  Et  stråtækt  tag  beskytter  hendes  familie  mod  de 
stærke  tropiske  storme.  Indvendig  har  hjemmet  et  stam- 
pet jordgulv  og  er  inddelt  i  fire  rum.  Et  overdækket  køk- 
kenområde ligger  adskilt  fra  huset. 

Som  så  mange  andre  steder  i  verden  er  der  ingen  elek- 
tricitet i  Ekaettes  del  af  landet.  Ekaette  laver  mad  over  et 
bål,  vasker  tøj  i  et  vandløb  og  stryger  det  med  et  stryge- 
jern fyldt  med  varme  kul. 

Ekaettes  dag  begynder  meget  tidligt.  Hun  og  hendes 
børn  skal  bære  alt  det  vand,  de  behøver  den  dag,  fra  et 
vandløb  ikke  langt  fra  deres  hjem.  Flere  gange  om  ugen 
må  de  gå  langt  for  at  nå  til  en  skov  for  at  hugge  det  bræn- 
de, som  de  behøver.  De  bærer  brændet  hjem  i  bundter  på 
deres  hoveder. 

De  fleste  grøntsager  som  Ekaettes  familie  spiser  stam- 


mer fra  flere  små  jordlodder  uden  for  deres  landsby. 
Ekaette  dyrker  kassava,  yams,  bananer,  pisang,  ananas, 
røde  peberfrugter  og  flere  slags  grøntsager,  der  bruges  i 
forskellige  supper. 

Ekaette  og  hendes  familie  er  lykkelige.  De  lever  et  godt 
liv. 

Jeg  mødte  Ekaette,  mens  jeg  ledede  et  sundhedspro- 
gram i  landsbyen  for  Thrasher  Research  Fund,  som  støt- 
ter forskningsprojekter  inden  for  børnesundhed  i  lande  i 
den  tredje  verden.  Mine  kolleger  og  jeg  oprettede  klasser 
i  sund  levevis  og  uddannede  i  snesevis  af  landsbyer  frivil- 
lige lærere,  som  skulle  undervise  i  grundlæggende  sund- 
hedsprincipper  som  ernæring,  hygiejne,  personlig  hy- 
giejne og  sundhed  i  hjemmet.  Lærerne  underviste  der- 
efter lignende  klasser  på  deres  eget  sprog  i  hjem,  skoler, 
kirker  og  i  landsbyernes  forsamlingshuse. 

Jeg  mindes  en  varm,  lummer  aften,  hvor  jeg  sad  under 
en  loftsventilator  drevet  af  en  generator  og  kiggede  i  den 
seneste  udgave  af  en  avis,  som  jeg  lige  havde  fået.  Jeg 
kom  til  en  side  fyldt  med  praktiske  forslag  til,  hvordan 
man  kunne  spare  penge  i  hjemmet.  Blandt  ideerne  var  at 
slukke  lyset  og  slukke  for  vandet,  når  det  ikke  blev  brugt; 
købe  ind  i  store  mængder  og  derpå  fryse  det  ned  i  små 
mængder;  bruge  tøjbleer  i  stedet  for  engangsbleer;  sende 
breve  for  at  begrænse  telefonregningen;  og  ikke  købe 
ind,  når  man  var  sulten.  Disse  forslag  var  bestemt  prak- 
tiske, men  de  tilhørte  en  anden  verden  end  den,  jeg  på 
det  tidspunkt  befandt  mig  i. 

Men  på  trods  af  forskellene  mellem  min  verden  og 
Ekaettes  verden  var  der  noget,  som  forenede  os:  Jesu 
Kristi  evangelium  -  kristendommen. 

Kristendom  bør  ikke  påvirkes  af  vores  omgivelser  eller 
omstændigheder,  selv  om  de  afgør,  hvordan  vi  efterlever 
vores  tro.  Kristendom  bør  ikke  påvirkes  af  hudfarve  eller 

EKAETTE  VISTE 
MIG  BEGEJSTRET, 
HVORDAN  HUN, 
MED  DE  MIDLER  HUN 
HAVDE  TIL  SIN 
RÅDIGHED,  HAVDE 


FULGT  PRINCIPPET  I 
HJÆLPEFORENINGS- 
LEKTIEN  OM  AT  HOLDE 
SIT  HJEM  PÆNT  OG 
RENT. 


race,  hvad  vi  arbejder  med,  eller  hvad  vi  køber  på  mar- 
kedspladsen. Den  bør  ikke  fastsættes  af  klimaet  eller  af 
vores  geografiske  placering. 

Jeg  kom  hjem  fra  Afrika  med  en  enklere  definition  af 
kristendom  end  den,  jeg  engang  havde.  For  mig  er  kri- 
stendom kærlighed  eller  barmhjertighed  -  den  største, 
ædleste  og  stærkeste  form  for  kærlighed  -  Kristi  rene 
kærlighed.  Den  kan  tilskynde  til  almisser  eller  velgøren- 
de handlinger,  men  det  er  ikke  det  samme  som  menne- 
skekærlige gerninger. 

Med  andre  ord  er  kristendom  ikke  så  meget,  hvad  jeg 
gør,  men  hvordan  jeg  elsker;  det  er  processen  at  lære  at 
elske,  som  Kristus  elsker.  Kirker  er  institutioner,  hvor  vi 
kan  lære  om  Kristus  og  øve  os  på  at  være  kristne .  Men  jeg 
bliver  ikke  mere  kristen  ved  at  komme  i  kirke,  end  jeg 
bliver  lærd  af  at  sidde  i  et  bibliotek. 

At  komme  i  kirke  giver  mig  midlerne  og  muligheden  for 
at  lære  at  blive  en  kristen.  Kristendommen  lærer  mig  om 
mit  forhold  til  Gud  og  til  mine  omgivelser.  At  forstå  den 
sammenhæng  får  mig  til  at  ændre  mit  hjerte  og  øger  min 
evne  til  at  elske. 

Principper  som  kærlighed,  offervilje,  tro,  omvendelse, 
uafhængighed  og  indvielse  er  universelle.  At  arbejde  i 
Afrika  lærte  mig,  hvor  meget  vigtigere  principper  som 
disse  er  end  programmer.  Den  vestlige  verden  bidrager 
med  mange  programmer  til  lande  i  den  tredje  verden. 
Skoler  bygges,  klinikker  oprettes,  medicin  uddeles,  trak- 
torer importeres  og  madvarer  fordeles.  Programmerne  er 
med  til  at  klare  de  øjeblikkelige  behov,  men  ofte  overses 
principperne  bag  handlingerne.  Jeg  tror  ikke,  jeg  kunne 
gøre  meget  godt  for  Ekaette,  hvis  jeg  koncentrerede  mig 
om  programmer  som  forråd  eller  slægtshistorie,  selv  om 
det  er  gode  og  vigtige  programmer.  Men  Ekaette  og  jeg  er 
fælles  om  et  bredt  baggrund  af  tro  på  sådanne  evige  prin- 


cipper som  tro,  kærlighed  og  uafhængighed.  Ved  efterle- 
velse af  disse  principper  lærte  vi  meget  af  hinanden. 

Jeg  forstod  betydningen  af  at  undervise  i  principper, 
efter  jeg  overværede  en  hjælpeforeningslektie  i  den  loka- 
le gren.  Lektien,  som  var  taget  fra  hjælpeforeningshæf- 
tet,  handlede  om  at  holde  vores  hjem  pænt  og  rent.  En 
illustration  i  lektiehæftet  viste  et  amerikansk  hjem,  som 
var  pænt  arrangeret  og  tydeligvis  holdt  godt.  Vores 
lærerinde  var  så  ukendt  med  vestlige  hjem,  at  da  hun 
viste  billedet  for  klassen,  vendte  det  på  hovedet. 

Senere  den  uge  gik  jeg  hjem  til  Ekaette  og  fandt  hende 
dækket  af  mudder  fra  top  til  tå.  Hun  strålede.  Inspireret 
af  lektien,  gjorde  Ekaette  sit  hjem  rent.  Hun  havde  taget 
hver  eneste  ting  ud  af  huset  (der  var  ikke  meget)  og 
klasket  nyt  ler  på  væggene  og  gulvet. 

Hun  viste  mig  begejstret,  hvordan  hun  havde  dekore- 
ret husets  forside  ved  at  bruge  en  mørkere  mudder  forne- 
den. Det  så  smukt  ud.  Ekaette  havde  forstået  princippet, 
og  derefter  anvendt  det  på  en  måde,  der  var  praktisk  for 
hende. 

Hendes  eksempel  fik  mig  til  at  tænke  på  mine  anstren- 
gelser for  at  anvende  kristne  principper.  Det  slog  mig,  at 
det  vigtigste  princip  at  efterleve  er  selvransagelse.  Mange 
gange  tænker  jeg  fx:  „Det  er  en  god  idé,  men  jeg  har  ikke 
råd  til  at  gøre  noget  ved  det."  Penge  og  materielle  ting 
bliver  årsager,  der  forhindrer  kristen  tjeneste.  Men  hvad 
kræver  det  at  blive  en  kristen  -  et  tæppe  at  knæle  ned  på 
eller  at  dele  et  varmt  brød  med  en  nabo?  Skal  jeg  være  vel- 
havende, før  jeg  kan  give  af  mine  midler?  Skal  jeg  rejse  til 
Afrika  for  at  finde  børn,  som  har  brug  for  hjælp?  Jeg  tror, 
at  Herren  er  tilfreds,  når  vi  tjener  med  de  ressourcer,  som 
vi  har  til  vores  rådighed. 

Et  andet  princip,  som  jeg  lærte,  er,  at  det  er  vigtigt,  at 
jeg  tjener,  uanset  hvor  jeg  er.  Min  tid  i  Afrika  betød  meget 

for  mig,  men  jeg  mener  ikke,  at  det  er  bedre  at  elske 
nogen  langt  borte  end  dem,  der  lever  i  nærheden.  Frelse- 
ren viste  ved  sit  eksempel,  hvem  jeg  skal  elske.  Han  for- 
lod ikke  sit  eget  land  for  at  rejste  langt  væk  til  et  andet  sted 
og  et  andet  folk.  Han  drog  om  blandt  sit  eget  folk,  og  han 
kom  sammen  med  meget  forskellige  mennesker  -  de  vel- 
havende og  de  fattige;  politikerne;  de  syge,  de  lamme  og 
de  blinde;  skatteopkrævere;  de  sultne,  de  trætte  og  de  en- 
somme; ja,  selv  dem,  der  ansås  for  uværdige. 

Da  jeg  var  i  Afrika,  stod  mig  klart,  at  Afrika  var  det  bed- 
ste sted,  jeg  kunne  praktisere  det  at  være  kristen.  Nu, 
hvor  jeg  er  hjemme  igen,  er  det  bedste  sted,  jeg  kan  være 
kristen  blandt  mit  eget  folk.  Det  er  udfordrende  for  mig. 
Ofte  virker  det  lettere  at  sende  penge  til  en  „frels  ver- 
densorganisation end  at  presse  lidt  tid  ind  i  min  travle 
hverdag  til  en  bror,  en  søster,  en  nabo  eller  en  ven. 

En  tredje  ting,  jeg  har  lært,  er,  at  jeg  bør  forberede  mig 
på  at  tjene  under  vidt  forskellige  forhold.  Jeg  har  haft 
mange  oplevelser,  som  hjalp  mig  til  bedre  at  forstå  Ekaet- 
te  og  hendes  familie.  Men  det  var  svært  for  mig  at  vide, 
hvordan  jeg  bedst  og  mest  praktisk  kunne  hjælpe  Ekaet- 
te,  fordi  jeg  kunne  ikke  forstå  alt,  hvad  hun  havde  ople- 
vet. Jeg  ved  ikke,  hvordan  det  føles,  at  tre  af  mine  børn 
dør  i  mine  arme,  fordi  der  ingen  lægehjælp  er.  Jeg  ved 
ikke,  hvordan  det  føles  at  spekulere  på,  hvor  mit  næste 
måltid  kommer  fra. 

Jeg  ved  ikke,  hvordan  det  føles  at  forme  mit  hjems 
vægge  med  mine  egne  hænder.  Jeg  ved  ikke,  hvad  der 
har  givet  Ekaette  hendes  største  glæder.  Hvor  meget  jeg 
end  forsøger,  kan  jeg  ikke  sætte  mig  ind  i  mange  af  hen- 
des problemer  og  udfordringer. 

Og  alligevel  har  jeg  lært,  at  jo  flere  forskellige  ting  jeg 
oplever,  jo  flere  mennesker  vil  jeg  forstå.  At  vælge  kun  at 
omgås  en  udvalgt  gruppe  personer,  som  tænker  og  hand- 
ler på  samme  måde  som  mig,  vil  alvorligt  begrænse  mine 
mulighederfor  kristen  tjeneste.  Jegkan  vælge  at  øge  varia- 
tionen i  mine  oplevelser  og  min  evne  til  at  elske.  Jo  flere 
mennesker  jeg  forstår,  jo  mere  bliver  jeg  som  Kristus. 

Når  jeg  har  forsøgt  at  være  kristen,  har  jeg  opdaget,  at 


EKAETTE  IKKE  ALENE 
FULDFØRTE  SIN 
TRÆNING  I 

SUNDHEDSTJENESTE, 
MEN  FORDI  HUN 
VAR  MOTIVERET  AF 
KÆRLIGHED,  TILBØD 
HUN  DET,  HUN 
HAVDE  LÆRT,  TIL  SINE 
OMGIVELSER. 

mange  af  mine  motiver  ofte  går  igen  i  handlingerne  hos 
dem,  der  omgiver  mig.  Da  mine  kolleger  og  jeg  mødte 
hundreder  af  mennesker  fra  snesevis  af  landsbyer,  obser- 
verede vi  mange  grunde  til,  at  de  deltog  i  vores  program. 
Nogle  kom,  fordi  de  troede  at  hvide  sundhedsmedarbej- 
dere  ville  give  gratisydelser,  gratis  medicin  eller  beskæfti- 
gelse .  Andre  var  nysgerrige  ved  det  usædvanlige  af  hvide 
ansigter  i  deres  landsbyer.  Nogle  kom,  fordi  de  var  inte- 
resserede i  deres  familiers  helbred;  de  var  bange  for  syg- 
domme og  frygtede,  at  et  barn  kunne  dø.  Andre  ønskede 
at  lære  mere  om  sundhed  for  deres  familiers  skyld.  Nogle 
kom,  fordi  deres  naboer  kom.  Andre  igen  kom,  fordi  der 
var  kærlighed  i  deres  hjerte  og  et  ønske  om  at  vide,  hvor- 
dan de  kunne  forbedre  deres  egen  og  deres  omgivelsers 
tilværelse. 


Det  var  fascinerende  at  se  de  forskellige  reaktioner  på 
vores  projekt.  De  personer,  som  kom  i  håb  om  at  få  noget 
gratis,  forsvandt  meget  hurtigt.  De  nysgerrige  blev  vant 
til  vores  hvide  ansigter  og  forsvandt  også.  De,  som  havde 
brug  for  at  løse  sundhedsproblemer  i  familien,  klarede 
sig  som  regel  godt;  ikke  alene  fik  de  nogle  svar,  som 
kunne  klare  deres  nuværende  vanskeligheder,  men  de 
oplagrede  også  oplysninger  mod  fremtidige  vanskelighe- 
der. De,  som  var  motiveret  af  kærlighed,  ikke  alene  blev 
der,  men  de  gik  et  skridt  længere  og  tilbød  det,  de  havde 
lært,  til  deres  omgivelser. 

Ekaette  var  et  af  disse  mennesker.  Hun  fortalte  mig  en- 
gang: „Hvis  du  havde  givet  mig  penge  -  ligegyldigt  hvor 
mange  eller  hvor  få  -  ville  de  alle  være  væk  nu.  Men  du 
har  givet  mig  viden,  og  ingen  kan  nogensinde  tage  den  fra 
mig!"  I  det  sidste  års  tid  har  Ekaette  af  sig  selv,  næsten 
uden  hjælp  fra  os,  uddannet  lærerinder,  der  underviser 
grupper  af  kvinder  i  forskellige  landsbyer. 

I  Ekaettes  liv  har  jeg  set  kristendommen  -  eller  kærlig- 
heden -  i  funktion.  Vejledt  af  evangeliske  principper  har 
hun  fundet  praktiske  løsninger  på  sine  daglige  proble- 
mer. Og  det  kan  vi  også.  Jeg  er  overbevist  om,  at  Jesu  Kri- 
sti evangelium  har  svarene  på  alle  verdens  problemer. 

Jeg  har  tilbragt  næsten  halvdelen  af  det  sidste  årti  med 
at  leve  langt  borte  fra  mit  hjemland.  I  den  tid  har  jeg  set  og 
oplevet  mange  modsætninger,  og  jeg  har  set  mange  men- 
nesker i  øjnene,  som  i  deres  tilværelse  har  store  udfor- 
dringer. Jeg  tror,  at  det,  som  præsident  Spencer  W.  Kim- 
ball  sagde,  er  sandt  -  at  i  kærlighedens  evangelium,  som 
Frelseren  lærte  om  og  var  et  eksempel  på,  kan  vi  finde 
svarene  på  alle  vores  problemer.  Med  den  slags  kærlig- 
hed i  mit  hjerte  kan  jeg  være  en  praktisk  kristen,  uanset 
om  jeg  er  her  eller  i  Ekaettes  verden.  □ 


Ann  Laemmlen,  der  er  tidligere  leder  af  Thrasher  International 
Program  for  Children,  er  assisterende  redaktør  for  International 
Magazines.  Hun  er  medlem  af  Millcreek  2.  ward  i  Salt  Lake 
Millcreek  stav. 

„HR.  HOGGE  SPURGTE 
MIG:  ,HVEM  HAR 
SENDT  DIG  HERHEN? 
JEG  HAR  INGEN 
LEDIGE  JOBSI'  DET  VAR 
SÅ  PINLIGT." 

BROR  HIGGINS' 
INSPIRATION 


LAVERD    JOHN 


Jeg  havde  lige  sat  mig  til  rette  i  min  behagelige  stol 
for  at  se  mit  yndlingsnyhedsprogram  i  fjernsynet, 
da  dørklokken  ringede.  „Nu  skal  jeg  se  hvem  det 
er,"  sagde  min  kone. 
„Hvem  ville  komme  og  besøge  os  så  sent?"  spurgte 
jeg  mig  selv.  „Det  sker  altid.  Hver  gang  de  sender  et  pro- 
gram, jeg  gerne  vil  se  bliver  jeg  forstyrret!" 

„Det  er  hjemmelærerne,"  sagde  hun.  „Jeg  glemte  at 
fortælle  dig,  at  bror  Higgins  ringede  i  eftermiddags.  Han 
aftalte  at  besøge  os  først  på  aftenen,  så  han  kunne  se  os, 
før  han  rejser  i  aften." 

Da  jeg  rejste  mig  fra  min  stol,  vidste  jeg  allerede,  hvad 
bror  Higgins  ville  sige.  Han  sagde  altid  det  samme  - 
„Hvordan  har  du  det?  Hvordan  går  det?  Det  har  været  en 
god  dag  i  dag,  ikke  sandt?  Er  der  noget,  jeg  kan  gøre  for 
jer?" 

Ganske  rigtigt,  sådan  begyndte  han.  Jeg  blev  ved  med 
at  tænke:  „Nu  går  jeg  glip  af  nyhederne!" 

Men  da  bror  Higgins  spurgte:  „Er  der  noget,  jeg  kan 
gøre  for  jer?",  slog  tanken  ned  i  mig:  „Han  kan  hjælpe. 
Giv  ham  en  chance." 

„Ja,  der  er  noget,  du  kan  gøre  for  os,"  sagde  jeg.  „Du 
ved,  at  vores  søn,  Mikhail,  lige  er  vendt  hjem  fra  mission. 
Han  har  forgæves  søgt  arbejde  og  er  meget  ked  af  det.  Jeg 
har  ikke  kunnet  hjælpe  ham.  Kender  du  til  nogen  ledige 
jobs?" 

„Åh,  det  er  et  stort  problem,"  svarede  bror  Higgins. 
„Jeg  har  ikke  hørt  om  nogle  ledige  stillinger,  men  jeg  vil 
se,  hvad  der  kan  gøres." 

Jeg  regnede  ikke  med,  at  bror  Higgins  ville  kunne  finde 
en  løsning  på  problemet.  Men  jeg  havde  glemt,  at  hjem- 
melærere  har  ret  til  at  modtage  inspiration  til  at  hjælpe  de 
familier,  de  er  tildelt.  Uanset  om  bror  Higgins  kunne 
hjælpe,  havde  jeg  det  bedre  efter  at  have  talt  med  vores 
hjemmelærere  om  vores  problem. 

To  dage  senere  ringede  bror  Higgins  til  mig.  „Sig  til 
Mikhail,  at  han  skal  besøge  Read  Co.'s  butik,  der  sælger 
dæk  og  bede  om  at  tale  med  hr.  Hogge,"  sagde  han. 
„Han  har  et  ledigt  job." 


Mikhail  var  begejstret.  Han  havde  længe  søgt  et  arbej- 
de. Men  da  han  en  time  senere  kom  tilbage,  kunne  jeg  se 
på  den  måde,  han  kom  ind  på,  at  det  ikke  var  lykkedes  for 
ham. 

„Jeg  kan  ikke  tro  det!"  udbrød  han,  da  han  kom  ind  i 
huset.  „Hr.  Hogge  spurgte  mig:  ,Hvem  har  sendt  dig 
herhen?  Jeg  har  ingen  ledige  jobs.  Selv  om  jeg  havde, 
ville  din  ansøgning  ligge  i  bunden  af  denne  stak  ansøg- 
ninger!' Det  var  så  pinligt  -  jeg  var  ked  af,  at  jeg  overho- 
vedet var  kommet  og  havde  søgt." 

Jeg  kunne  mærke  Mikhails  skuffelse  og  forsøgte  at  op- 
muntre ham.  Men  jeg  kunne  ikke  lade  være  med  at  undre 
mig  over,  hvorfor  vores  hjemmelærer  havde  fortalt  os  om 
et  ledigt  job,  når  der  ikke  var  noget. 

Næste  dag,  da  jeg  tog  telefonen,  sagde  stemmen  i  den 
anden  ende:  „Det  er  hr.  Hogge.  Er  Mikhail  hjemme?" 

Mikhail  kom  til  telefonen,  og  hr.  Hogge  sagde:  „Kom 
ned  til  butikken.  Din  oprigtighed  og  villighed  til  at  arbej- 
de gjorde  indtryk  på  mig,  og  jeg  kan  alligevel  bruge  dig. 
Jeg  har  brug  for  dig  i  eftermiddag." 

Da  Mikhail  kom  ned  i  butikken,  fandt  han  ud  af,  at  han 
ikke  alene  havde  et  arbejde,  men  han  kunne  også  vælge 
de  timer,  han  ønskede  at  arbejde.  Han  kunne  lægge  sine 
timer  sådan,  at  de  ikke  kom  i  konflikt  med  hans  timer  på 
universitetet  -  endnu  et  svar  på  talrige  bønner. 

Da  jeg  tænkte  over  rækken  af  begivenheder,  som  førte 
til  Mikhails  nye  arbejde,  gik  det  pludseligt  op  for  mig,  at 
bror  Higgins  måtte  have  kendt  til  hr.  Hogges  ledige  stil- 
ling, selv  før  hr.  Hogge  kendte  noget  til  den! 

Næste  gang  bror  Higgins  besøgte  vores  hjem,  fortalte 
jeg  ham,  hvad  der  var  sket.  Han  svarede  ganske  enkelt,  at 
han  havde  bedt  om,  at  han  måtte  kunne  hjælpe  Mikhail 
med  at  finde  et  arbejde,  og  han  havde  ringet  til  os,  da  han 
hørte  om  et. 

For  os  var  det  helt  klart,  at  Herren  kendte  til  vores  fami- 
lies behov  og  havde  brugt  vores  hjemmelærere  som  red- 
skaber til  at  dække  disse  behov.  De  havde  bedt  om  vejled- 
ning, og  Herren  havde  besvaret  deres  bønner.  □ 

LaVerd  John  er  pensioneret  lærer  og  bor  i  North  Ogden  1.  ward  i  North  Ogden  Utah  stav. 

Der  er  visse  ting,  børn  kan  gøre  for  at  forbedre 
kommunikationen  mellem  sig  og  deres  for- 
ældre. 

Min  bedste  ven  Brad  havde  lige  fundet  ud  af,  at  hans 
forældre  skulle  skilles.  Vi  havde  tilbragt  et  par  timer  med 
at  tale  om  de  problemer,  som  han  ville  møde. 

Så  så  jeg  på  mit  ur.  Den  var  over  et  om  natten.  „Ah, 
nej, "  sagde  jeg,  „jeg  skulle  have  været  hjemme  for  længe 
siden.  Min  far  bliver  vred  på  mig. "  Jeg  ønskede  Brad  held 
og  lykke  med  de  næste  par  dage,  sagde  farvel  og  løb 
hjem. 
Lyset  udenfor  brændte  stadig  -  et  dårligt  tegn.  Det 

betød,  at  far  ventede  på  mig. 

Jeg  åbnede 

forsigtigt 

døren  og  trådte 

ind.  „Ved  du,  hvad 

klokken  er?"  råbte  han. 

,Den  er  over  et. 

Sagde  jeg 

ikke  til 

dig,  du  skulle 

komme  tidligere 

hjem?"  „Ja,  men ..." 

„Der  er  ingen  ,men'er  her. 

Jeg  har  før  talt  med  dig  om  at 

komme  sent  hjem."  Han  rystede  af  vrede.  „Du  kommer 

ikke  til  at  besøge  dine  venner  i  meget  lang  tid,  min  unge 

ven." 

Jeg  følte  det,  som  om  jeg  var  blevet  dømt  uden  en  rets- 
sag. Jeg  kunne  ikke  lide  det.  „Det  er  ikke  retfærdigt.  Giv 
mig  i  det  mindste  en  chance  for  at  forklare." 

„Der  er  ingenting  at  forklare, "  sagde  han.  „Du  er  kom- 
met for  sent.  Det  er  alt,  hvad  der  er  at  sige.  Gå  nu  i  seng. " 

„Far,"  svarede  jeg,  „det  er  ikke  retfærdigt." 

Derefter  gik  det  værre  og  værre  for  vores  samtale,  mens 
min  far  og  jeg  skændtes  og  kom  med  beskyldninger 
mod  hinanden.  Jeg  beskylte  ham  for  at  han  aldrig 
lyttede.  Han  sagde,  jeg  ingen  respekt  havde.     É 

Da  jeg  endelig  kom  i  seng,  var  jeg  for 
ophidset  til  at  sove.  Jeg  var  bekymret  for 
Brad,  og  jeg  var  irriteret  over,  at  jeg  ikke  kunne 
tale  med  min  far  om  Brads  problemer.  Jeg  ønskede, 
at  tingene  var  gået  anderledes,  at  jeg  kunne 
være  kommet  hjem  og  have 
fortalt  ham  om  Brads  foræl- 
dre. Men  i  stedet  for  at  tale, 
skændtes  vi  kun  om,  at  jeg 
kom  for  sent  hjem.  Sådan 
var  det  gået  mindst 
hundrede  gange.  Jeg  ønskede 

virkelig,  at  kunne  tale  med  min  far,  og  sommetider  for- 
nemmede jeg,  at  han  ønskede  det  samme,  men  af  en  eller 
anden  grund  lykkedes  det  aldrig  for  os. 

Det  er  ikke  altid  let  at  tale  til  forældre.  Nogle  unge,  og 
måske  er  du  en  af  dem,  har  et  dejligt  forhold  til  deres  for- 
ældre. Disse  unge  kan  tale  frit  og  uden  frygt  med  deres 
forældre  om  alt.  Men  ikke  alle  er  så  heldige.  Som  dreng 
og  senere  som  teenager  ønskede  jeg  altid  at  have  me- 

HVIS  TID  ER  ET  PROBLEM  FOR  DIG  OG 
DINE  FORÆLDRE,  SA  BRUG  DIN  FANTASI  TIL 

AT  FINDE  ET  TIDSPUNKT,  HVOR  I  KAN 
VÆRE  SAMMEN.  HVIS  DU  BESTEMMER  DIG 

FOR  DET,  KAN  DU  FINDE  PÅ  ANDRE 

MADER,  DER  KAN  HJÆLPE  DIG  OG  DINE 

FORÆLDRE  TIL  AT  FINDE  TID  TIL  AT 

ningsfyldte  samtaler  med  min  mor  og  far,  men  jeg  kunne 
ikke.  Vi  havde  det  godt  sammen,  men  vi  talte  aldrig  rig- 
tigt sammen.  Når  jeg  ser  tilbage,  kan  jeg  se,  at  jeg  forven- 
tede, at  mine  forældre  gjorde  hele  arbejdet  med  at  etable- 
re kommunikationen.  Det  var  der,  jeg  gik  galt.  Der  er 
visse  ting,  børn  kan  gøre  for  at  forbedre  kommunikatio- 
nen mellem  sig  og  deres  forældre. 

Det  første,  du  kan  gøre,  er  at  tale  med  dem.  Det  er  mu- 
ligvis ikke  så  let  i  begyndelsen,  men  det  vil  være  anstren- 


gelserne værd.  „Min  far  og  jeg  talte  sammen,"  siger  en 
skoleelev  i  teenageårene,  som  jeg  kender,  „men  vi  satte 
os  aldrig  ned  og  talte  alvorligt  om,  hvad  der  skete  i  mit  liv, 
om  mine  problemer  eller  det,  jeg  ønskede  at  opnå.  Den 
første  gang,  jeg  nogensinde  talte  alvorligt  med  min  far 
var,  da  han  var  biskop  og  skulle  interviewe  mig  til  min 
fødselsdag. 

Det  interview  fik  mig  rigtigt  til  at  indse,  at  jeg  kunne 
forbedre  vores  kommunikation,  hvis  jeg  anstrengte  mig 
for  at  hjælpe  ham.  Det  ændrede  sig  ikke  fra  den  ene  dag 
til  den  anden,  men  siden  da  har  han  og  jeg  begge  prøvet 
at  finde  tid,  hvor  vi  nu  og  da  kan  sætte  os  ned  sammen  et 
øjeblik  og  snakke." 

En  pige,  jeg  kender,  interviewer  sine  forældre  ca.  en 
gang  om  ugen.  „Jeg , interviewer'  dem  ikke  rigtigt,"  siger 
hun,  „ikke  på  en  tydelig  og  formel  måde.  Men  jeg  får  fat 
i  dem,  når  de  ikke  har  travlt,  og  så  stiller  jeg  dem  spørgs- 
mål om  deres  barndom,  skoletid  og  den  slags.  Når  de 
først  får  begyndt,  læner  jeg  mig  tilbage  og  lytter.  Det  er 
utroligt,  hvad  jeg  har  lært  om  min  mor  og  far  på  den 
måde." 

Jo  mere  du  taler  med  dine  forældre  til  hverdag,  jo  lette- 
re vil  det  være  at  tale  med  dem  i  krisesituationer,  eller  når 
man  er  følelsesmæssigt  bevæget.  Meningsfyldt  kommu- 
nikation sker  ikke  tilfældigt  -  det  kræver  øvelse.  En  øvel- 
se, som  du  tit  kan  tage  skridt  til  at  udvikle. 

Nogle  gange  er  det  svært  at  finde  tid  til  at  tale.  Prøv 
nogle  kreative  metoder,  hvis  det  er  tilfældet.  En  nykaldet 
missionær  fortalte  mig:  „Jeg  har  altid  ønsket  at  tale  med 
min  mor.  Vi  snakkede  om  en  masse  ting,  men  aldrig  om 
noget  alvorligt  eller  personligt.  Vi  havde  et  godt  forhold 
til  hinanden  -  vi  havde  det  godt  sammen  -  men  vi  talte 
aldrig  rigtigt  sammen. 

Der  var  så  meget,  som  jeg  gerne  ville  fortælle  hende;  så 
mange  spørgsmål,  som  jeg  ønskede  at  stille  hende,  før  jeg 
tog  på  mission,  men  jeg  kunne  bare  ikke. 

Så  jeg  skrev  et  brev  til  hende,  et  langt  brev,  og  lagde  det 
på  hendes  kommode.  Det  satte  virkelig  gang  i  vores  for- 
hold, og  vi  havde  nogle  dejlige  samtaler,  før  jeg  rejste." 

Hvis  tid  er  et  problem  for  dig  og  dine  forældre,  så  brug 
din  fantasi  til  at  finde  et  tidspunkt,  hvor  I  kan  være  sam- 
men. Du  kan  fx  stå  tidligt  op  eller  blive  længe  oppe,  så  I 
kan  tale  sammen  uden  forstyrrelser.  Du  kan  tilmed  træffe 
en  aftale  med  dem  og  tale  om  tingene.  Hvis  du  bestem- 
mer dig  for  det,  kan  du  finde  på  andre  måder,  der  kan 
hjælpe  dig  og  dine  forældre  til  at  finde  tid  til  at  tale 
sammen. 

Selvfølgelig  ønsker  du  nogle  gange,  at  din  mor  og  far 

lytter  og  ikke  taler.  Du  har  sikkert  lagt  mærke  til,  at 
mange  voksne  lider  af  dette  problem.  De  giver  øjeblikke- 
ligt råd,  selv  når  det  ikke  er  det,  man  ønsker.  Jeg  ved,  at 
jeg  gør  det.  Min  datter  Christy  begynder  tit  at  fortælle 
mig  om  et  problem,  som  hun  har  i  skolen  eller  med  sine 
venner,  og  straks  holder  jeg  op  med  at  lytte  og  begynder 
at  fortælle  hende,  hvad  hun  bør  gøre.  Jeg  ved,  at  Christy 
mere  ønsker  at  udtrykke  sig,  end  hun  ønsker  mine  råd, 
men  sommetider  kan  jeg  ikke  lade  være. 

En  af  mine  elever  har  en  god  metode  til  at  tale  med  sine 
forældre  (eller  enhver  enhver  voksen),  som  har  tendens 
til  at  give  råd,  når  de  burde  lytte.  „Mine  forældre  elsker  at 
give  mig  råd,"  siger  han,  „og  for  det  meste  generer  det 
mig  ikke .  Men  nogle  gange  ønsker  jeg  virkelig,  at  de  lytter 
til  det,  jeg  har  at  sige,  så  jeg  siger:  ,Mor  og  far,  jeg  vil 
gerne  fortælle  jer  noget,  og  jeg  ønsker,  at  I  hører  efter  - 
uden  at  afbryde  -  indtil  jeg  er  færdig.  Der  er  noget,  jeg 
virkelig  gerne  vil  sige,  men  hvis  I  ikke  hører  efter,  vil  jeg 
ikke  sige  noget.  Hvis  I  lytter  til  mig,  så  vil  jeg  lytte  til  det, 
I  siger  bagefter.'  Det  fungerer  som  regel." 

Det  er  måske  ikke  altid  så  let,  at  få  dine  forældre  til  at 
lytte  til  dig.  Sommetider  kan  følelser  forhindre  kommu- 
nikationen. Hvis  en  af  jer  er  ophidset,  bryder  kommuni- 
kationslinierne hurtigt  ned.  „Hver  gang  jeg  spørger  min 
far,  om  jeg  må  få  et  kørekort,"  fortalte  en  elev  mig  en- 
gang, „bliver  han  bare  gal." 

„Og  hvad  gør  du  så,  når  han  bliver  gal?"  spurgte  jeg 
hende. 

„Jeg  bliver  selv  gal.  Og  så  har  vi  ét  stort  skænderi  igen. " 

Ømfindtlige  emner  kan  drøftes,  uden  at  alle  havner  i  et 
„  stort  skænderi" .  Hvis  du  skal  tale  med  dine  forældre  om 
noget,  men  du  er  hunderæd  for  at  gøre  det,  kan  du  lette 
på  situationen  ved  at  give  udtryk  for  dine  følelser.  Sig  fx: 
„Jeg  er  faktisk  nervøs  ved  at  fortælle  jer  dette,  men  ..." 
Eller  hvis  dine  forældre  er  ophidsede,  så  prøv  at  forstå 
deres  følelser  ved  at  sige,  som  fx:  „Det  du  virkelig  er  gal 
over  er ..."  Jo  bedre  du  og  dine  forældre  forstår  de  følel- 
ser, man  medbringer  til  samtalen,  jo  lettere  vil  det  være  at 
kommunikere. 

I  dag  ønsker  jeg,  at  jeg  havde  håndteret  den  hændelse 
med  min  far  om  at  komme  for  sent  hjem  lidt  anderledes. 
Han  var  på  det  tidspunkt  så  vred,  at  det  var  nyttesløst  for 
mig  at  skændes  med  ham  den  nat.  Men  jeg  kunne  have 
henvendt  mig  til  ham  lidt  senere,  når  vi  begge  var  faldet 
lidt  til  ro,  og  forsøgt  at  forklare  ham,  hvad  jeg  følte. 

Selv  om  jeg  vidste,  det  var  vigtigt,  var  det  altid  meget 
svært  for  mig  at  tale  med  min  mor  og  far.  Denne  mangel 
på  kommunikation  var  frustrerende,  men  jeg  blev  ikke 


JO  MERE  DU  TALER  MED  DINE 

ked  af  det  eller  vred,  fordi  jeg  vidste,  at  de  elskede  mig. 
Og  jeg  elskede  dem.  Uanset  at  vi  havde  svært  ved  at  tale 
sammen,  så  havde  vi  i  det  mindste  vores  hjerte  på  rette 
sted. 

Den  slags  kærlighed  mellem  børn  og  forældre  er 
grundlaget  for  effektiv  kommunikation.  Uanset  hvad  din 
mor  og  far  siger  -  eller  ikke  siger  -  så  elsker  de  dig  stadig. 
Husk  på  det,  når  du  begynder  at  tage  skridt  til  at  forbedre 
din  kommunikation  med  dine  forældre.  □ 

BLOT  ÉT 
BARN 


KAREN    A.    ANDERSON 


WF  ardets  primarypræsidentskab  var  dypt 
koncentreret,  mens  de  overvejede  orga- 
nisationens behov  det  kommende  år. 
„Hvad  skal  vi  gøre  ved  Jenny?"  spurgte 
en  af  dem.  „Hun  er  den  eneste  11-årige  pige  i  hele  war- 
det.  Mener  I  ikke,  at  vi  kunne  slå  klasserne  sammen?  I 
ved,  hvor  svært  det  er  at  få  lærere,  især  til  kun  at  undervi- 
se ét  barn." 

Primarypræsidentinden  nikkede.  „Ja,  det  er  rigtigt," 
sagde  hun.  „Men  jeg  føler  ikke  godt  ved  den  løsning.  Fa- 
milien Anderson  har  problemer  med  Jennys  ældre  søster 
lige  i  øjeblikket,  og  jeg  tror  ikke,  at  Jenny  får  al  den  op- 
mærksomhed, som  hun  behøver.  Jeg  tror,  at  vi  bør  bede 
om  denne  afgørelse . " 

Dengang  blev  Primary  afholdt  en  eftermiddag  i  løbet  af 
ugen,  og  det  var  svært  at  finde  personer,  som  kunne  un- 
dervise i  Primary  på  det  tidspunkt.  Og  at  finde  nogen, 
som  ville  være  villig  til  at  undervise  blot  ét  barn  virkede 
som  en  umulig  opgave. 

Næste  dag  studerede  primarypræsidentinden  wardets 
medlemsliste.  Det  virkede  som  om  at  alle,  der  kunne 
være  egnede,  allerede  havde  mere  end  en  kaldelse.  Så 
præsidentinden  lagde  problemet  frem  for  vor  himmelske 
Fader  -  og  bad  igen  om  at  finde  en  lærer  til  Jenny. 

Næste  gang  præsidentinden  så  på  wardslisten,  følte 
hun  sig  tiltrukket  af  søster  Conners  navn  -  et  meget 
usandsynligt  valg,  tænkte  hun,  fordi  søster  Conner 
sagde  selv,  at  hun  ikke  var  nogen  god  lærer.  Søster  Con- 
ner havde  faktisk  mange  gange  sagt:  „Jeg  er  bare  ikke 
lærer.  Jeg  bliver  nervøs  af  at  stå  foran  mennesker. "  Søster 
Conner  havde  sagt  det  så  tit,  at  alle  i  wardet  troede  på 
hende.  Men  der  var  ingen  tvivl  om  Åndens  tilskyndelser, 

så  Primarys  præsidentinde  tog  sin  anmodning  om  hende 
til  biskoprådet. 

Søster  Conner  blev  forbavset  ved  at  få  kaldelsen.  „Er 
du  sikker?"  spurgte  hun  biskoppen.  „Du  ved,  at  jeg  ikke 
kan  undervise." 

„Ja,  jeg  er  sikker,"  kom  svaret.  „Herren  har  brug  for 
dig  i  denne  kaldelse,  søster  Conner.  Vi  foreslår,  at  du 
beder  om,  hvad  du  kan  gøre  for  at  hjælpe  Jenny." 

Søster  Conner  var  så  nervøs  ved  sin  nye  kaldelse,  at 
hun  faktisk  var  lettet  over,  at  der  kun  var  ét  barn  i  hendes 
klasse .  Jenny  var  henrykt,  da  hun  fandt  ud  af,  at  hun  ville 
få  en  lærer  helt  for  sig  selv.  Hendes  forældre  var  lettede 
og  imponerede  af,  at  søster  Conner  havde  taget  imod  en 
så  usædvanlig  kaldelse. 

Primaryåret  begyndte.  Hver  eneste  primarydag  sad  sø- 
ster Conner  og  Jenny  i  det  samme  lille  lokale.  Søster  Con- 
ner præsenterede  lektierne,  og  de  planlagde  projekter  og 
havde  det  sjovt  sammen. 

På  en  bestemt  torsdag  i  løbet  af  vinteren  kom  Jenny 
hjem  fra  skole  og  så  ud  som  om,  hun  var  ved  at  blive  syg. 
Da  hendes  mor  sagde,  at  hun  hellere  måtte  blive  hjemme 
fra  Primary,  brød  Jenny  grædende  sammen.  „Mor,  du 
forstår  det  ikke.  Jeg  er  nødt  til  at  tage  af  sted.  Søster  Con- 
ner har  brug  for  mig.  Hvis  jeg  ikke  kommer,  kan  hun  ikke 
undervise  nogen,  og  det  vil  gøre  hende  meget  ked  af 
det!" 

Som  året  skred  frem  udvikledes  der  et  venskab  og  en 
kærlighed  mellem  søster  Conner  og  Jenny.  Søster  Con- 


ner lærte  Jenny  at  sy,  og  Jenny  lærte  søster  Conner,  hvor 
meget  det  betød  for  hende  at  have  „sin  helt  egen"  lærer. 
Jenny  lærte  mange  nye  færdigheder  det  år,  og  søster 
Conner  lærte,  at  hun  faktisk  kunne  undervise  -  og  at  hun 
elskede  at  undervise! 

Da  Primarys  oprykning  nærmede  sig,  bestemte  søster 
Conner  og  Jenny,  at  de  ville  gøre  Jennys  oprykning  til 
noget  helt  særligt.  Jennys  mor  købte  stof  til  en  ny  kjole,  og 
Jenny  og  søster  Conner  syede  den  i  fællesskab. 

Endelig  kom  dagen.  Programmet  var  en  smuk  og  ånde- 
lig afslutning  på  et  enestående  år,  og  Jenny  så  dejlig  ud  i 
kjolen,  som  hun  og  søster  Conner  i  fællesskab  havde  syet 
på. 

Jennifer  er  nu  en  voksen  kvinde  -  smuk  og  selvsikker. 
Efter  ni  års  ægteskab  er  hun  blevet  velsignet  med  kun  ét 
barn.  Men  for  mange  år  siden  lærte  hun  af  søster  Conner 
værdien  af  „blot  ét  barn" . 

I  mellemtiden  er  søster  Conner  blevet  en  god  primary- 
lærer. Hun  foretrækker  stadig  at  undervise  i  små  klasser, 
og  når  hun  bliver  spurgt,  om  det  år  hun  underviste  Jenny, 
siger  hun:  „Jeg  gjorde  ikke  ret  meget.  Det  var  slet  ikke  et 
offer  for  mig;  det  var  virkelig  sjovt.  Jeg  elskede  bare 
Jenny.  Jeg  nød  det  år  mere  end  noget  andet,  jeg  har  gjort. 
Selv  efter  alle  disse  år,  savner  jeg  hende  stadig."  □ 


Karen  A.  Anderson  er  medlem  af  Grand  Forks  2.  ward  i  Fargo 
North  Dakota  stav. 

„Almas  omvendelse"  (af  Gary  L.  Kapp) 

Medens  (Alma  og  Mosiahs  fire  sønner)  g/k  omkring  og  søgte  at  ødelægge  Guds  kirke  og  stred  mod  Gud,  da  viste  en  Herrens 

engel  sig  for  dem og  han  talte  som  med  en  tordenrøst,  som  fik  jorden,  som  de  stod  pa,  til  at  skælve.  og  sa  stor  var  deres  forbavselse, 

at  de  faldt  til  jorden  og  ikke  forstod  de  ord,  han  talte  til  dem.  men  han  råbte  igen  og  sagde:  alma,  rejs  dig  op  og  sta  frem, 

hvorfor  for  følger  du  guds  kirke?  |mosiah  27:11-13). 


Kristendom  bør  ikke  påvirkes  af 
vore  omgivelser  eller  omstændig- 
heder .  .  .  Kristendom  bør  ikke 
påvirkes  af  hudfarve  eller  race,  af  hvad  vi 
arbejder  med,  eller  hvad  vi  køber  på 
markedspladsen.  Den  bør  ikke  fastsættes  af 
klimaet  eller  den  geografiske  placering." 
Se  „Ekaettes  verden",  side  35. 

